Heinäkuu 1/2020 – Kisajuttu – Tanssihullut\nKoronavirus on tanssien, kurssien ja harjoituksien järjestämisen lisäksi pysäyttänyt myös lavatanssikisaamisenkin. Toukokuussa olisi ollut upeaa saada olla mukana pitkästä aikaa omissa Tanssihullujen järjestämissä koitoksissa, Suomalaisen Tangon Suomenmestaruuskisoissa Anttolanhovin huippuparketilla, mutta siis koronan vuoksi niitä ei luonnollisestikaan voida järjestää. Sm- Lavalattarit olisivat olleet seuraavat kisat Oulussa elokuun alussa, mutta ne on ainakin siirretty myöhäisempään ajankohtaan ja myös syyskuun puolessa välissä Lava- jiven ja Lavafoksin Sm- kisat Kuopiossa ovat varmasti vielä siirtouhan alla. Suomen Lavatanssicupin päätöskisat, Unto Monosen muistokisat marraskuussa Somerolla toivottavasti päästään silloin tangoilemaan, mutta terveys edellä mennään eli tärkeämmät asiat ensin.\nKisatakin onneksi tänä vuonna ehdittiin ennen koronarajoitusten alkua. Varsinaisen lavatanssicupin pisteitä kerryttäviä kisoja kuitenkaan ei ole ainakaan vielä peruttu, koska Suomalaisen Tangon Sm- kisoistahan ei olisi cup- pisteitä saanut, vaan palkintona on arvostettu ja kunnioitettu titteli. Marraskuun Someron tangokisoista sitten saa cup- pisteet ja näin kokonaiscupissa on seuramme tähtikisaajilla Ritva ja Pertti Lahdelmalla mahdollista kirkastaa vielä viime vuoden upeaa viidettä sijaa huippukovassa 100-sarjassa, missä heidän suorituksensa parketilla ovat jo taattua A-finaaleihin ja kärjen tuntumaan sijoittumista kisassa, kuin kisassa! Avoimessa sarjassakaan kärki ei ole kaukana. Heidän kisaura myös Mikkelin Urheilutanssijoita edustaen kilpatanssiparketilla on alkanut loistavasti! Myös Ripatin Tiina ja Häkkisen Juha alkavat saada koko ajan parempia sijoituksia loistavalla tanssillaan! Viime vuonnahan he tanssivat superhienosti Masurkan MM- kisoissa pronssille!\nTiina ja Juha tangon tunnelmissa Seuratanssin Sm-Kilpailussa 8.3.-20 Hotelli Tallukassa, Asikkalassa. Kuva Kuvauspalvelu Salopino www.kuvauspalvelusalopino.fi\nKisaparini Tarssasen Annun kanssa kaksi ensimmäistä yhteistä kisakauttamme alkoi vasta elo – syyskuun lavalattareista, jotka molempina kertoina sujuivat yllättävän loistavasti ja muissakin lajeissa on myös onnistumisenkin hetkiä tullut. Ensimmäiset Suomalaisen tangon kisat olivat lähinnä lajissa kisaamisen opettelua, mutta viime kauden päätteeksi Somerolla oli jo meille suuri saavutus, kun avoimessa sarjassa pääsimme Suomalaisessa tangossa karsintojen ja keräilyerien kautta C- finaaliin! Tämä vuosi alkoi heti cupin ensimmäisistä kisoista helmikuun alussa Äänekosken Kartano Kievarilla, mitkä olivat samalla meidän molempien ensimmäiset fusku- ja humppakisat. Se oli meille jo huippua, kun avoimessa sarjassa pääsimme B-finaaleihin molemmissa lajeissa! Ikäsarjassamme, nuorikoissa, missä parin yhteisikä ei saa ylittää 100 vuotta, jäimme hännille. Sarjaan osallistui tällä kertaa osallistui vain 6 paria. Sijalle 5 olisi ollut mahdollista yltää, fuskussa olimmekin samoilla pisteillä. Sijoituksen ratkaisi tuomareiden antamat paremmat sijaluvut. Muut parit sijoilla 1-4 olivatkin aivan omassa huippuluokassaan. Ritva ja Pertti siis tanssivat taatun laadukkaasti A- finaaleihin 100 – sarjan molemmissa lajeissa, sekä heidän niin keimailevan ja hauskan taidokas fusku toivat heille ansaitusti paikan avoimen sarjan A- finaaliin! Myös Tiina ja Juha saivat kunnialla ja taidoilla kisasuoritukset hienosti tanssittua.\nAnnu ja Ismo fuskaavat vähän heittäenkin Suomen Lavatanssicupin Fuskun ja Lavahumpan Sm- kilpailuissa Kartano Kievarilla Äänekoskella 1.2-20 . Kuva Pertti Heinonen\nKauden toisissa lavatanssicupin kisoissa 7.3 Tampereella Ritva ja Pertti jälleen loistivat ja valssissa jäivät juuri harmittavan pienellä erolla palkintosijojen ulkopuolelle. Näiden Valssi -Sm ja Hitaat Sm- kisojen valssissa tanssitaan normaalivalssin lisäksi myös hidas valssi, sekä toisena lajina siis hitaat. 6 parastahan lavatanssicupin kisoissa palkitaan. Pisteet olivat samat edellä olevan parin kanssa ja nyt vuorostaan heille kävi niin, että tuomareiden antamat parhaat sijaluvut määräsi sitten heidät huonommalle sijalle. Tiina ja Juha ylsivät loistavasti lavatanssikisahistoriansa parhaimpiin sijoituksiin Masurkan Mm- mitalien jälkeen, kruununa upea pääsy avoimen sarjan valsseissa B-finaaliin saakka!\nRitva ja Pertti valssin pyörteissä Suomen Lavatanssicupin Valssin ja Hitaiden Sm- kilpailuissa 7.3.-20 Tampereella. Kuva Pertti Heinonen\nAnnun kanssa jouduttiin jättämään ne kisat väliin, mutta onneksi pääsimme mukaan jo seuraavana päivänä järjestettyihin Seuratanssin Sm- kisoihin Asikkalaan, Hotelli Tallukkaan, mikä olikin sitten aivan uusi ja valtaisan hieno kisakokemus. Tämä siis oli Suomen Tanssistudiot Oy:n järjestämä kisatapahtuma, nokkamiehenään Kuopion tanssilegenda Jussi Kuosmanen. Varsinaisessa Sm- kisassa oli vain 2 sarjaa, avoin ja seniorit, sekä hauskassa Jouni ja Johanna -kisassa yksi sarja. Valtaosa osallistujista oli jo edellisenä päivänä Lavatanssicupin kisoissa Tampereella tanssineita eli monella ehkä jo pieni kisaväsymyskin saattoi jo painaa, vaikkei sitä kyllä huomannutkaan. Kisaaminen kyllä aina sytyttää!\nNäissä kisoissa jo alku poikkesi muista lavakisoista niin, että iso pukuhuone oli yhteinen daameille ja herroille. Kaikki siellä sulassa sovussa ja yhteishengessä vaatetuksensa vaihtoivat samalla myös kuulumisiaan vaihdellen eli se oli kaikille ihan normaalia siellä. Tämän pukuhuoneen läheisyys kisaparketille oli tärkeässä osassa, koska kesken kisan tehtävä vaatteiden vaihto, on tehtävä ripeästi. Varsinaisessa kisassahan oli 5 lajia ; hidas valssi , tango, bugg , cha cha ja fusku. Lajin arvokkuuden osoittamisen hitaassa valssissa ja tangossa on miehillä suotavaa olla kauluspaita, liivi ja kravatti , sekä daameilla pitkä hame yhdistettynä sopivan juhlalliseen yläosaan. Toki asussa pitää olla hyvä ja miellyttävä tanssia. Muihin lajeihin sitten vaihdetaan rennompaan ja räväkänpäänkin asuun.\nJussi järjestää myös aina kisoissaan näyttävän esiinmarssin yleisölle ja sitä harjoiteltiinkin nyt kunnolla, kun Alfa- tv:n kamerat olivat tapahtumaa taltioimassa. Myös poistumismarssi parketilta tehtiin yhtä hyvässä järjestyksessä.\nPoikkeavaa oli myös se, että soitettavia kappaleita oli vain 1 per laji , kun lavatanssicupin kisoissa on kappaleita 2 per laji ja siinä ehtii paremmin lämmetä samalle lajille, mutta se olisi vienyt liikaa aikaa kisojen läpiviemiselle. Alkuerissä jouduttiin vielä kappaleet lyhentämään eli kappaleita ihan kokonaan ei ehditty tanssimaan. Näissä kisoissa on myös ainutlaatuista , että musiikista vastasi elävä orkesteri ja lauteilla musisoi loistava J. Eskelinen Onnenkulkurit – orkesterinsa kanssa.\nRitva ja Pertti jälleen menestyivät tanssien upeasti sijalle seniorit – sarjassa sijalle 6 ja olisivat kyllä ansainneet paikan avoimenkin sarjan finaaliin, mikä oli sekin nyt vain sen yhden pisteen päässä! Ei meidän muidenkaan tarvinnut suorituksiamme hävetä, vaikka ne eivät finaaleihin saakka riittäneetkään. Annun kanssa saimme taas koettua kaksi uutta lajia kisata eli buggin ja hitaan valssin. Finaaleita ja seurakisatanssia parhaimmillaan oli myös antoisaa seurata ja kannustaa varsinkin Ritvaa ja Perttiä menestykseen. Yleisön kannustus tuo kisaamiseen vielä ylimääräisen kipinän!\nSitten päivän toiseen kisaan eli upean ja taitavan Annumme menestystarinaan hauskassa ja antoisassa Jouni ja Johanna – kisassa! Tämähän on tuttu juttu swingpuolen Jack and Jill – kisoista eli kisaparit arvotaan ennen tanssin alkamista. Näissä seuratanssin Sm- kilpailuissa kisojen nimeksi on tullut edellisen vuoden kisan voittajien etunimet eli viime vuonna he olivat siis Jouni ja Johanna.\nArpominen suoritettiin niin, että daamit menivät parketin juhlavan sisääntuloportin taakse piiloon ja herratkin myös sivummalle niin, ettei kummatkaan voineet nähdä toisiaan ja siellä muodostettiin satunnaiseen järjestykseen jonot, mitkä sitten kohtasivat toisensa parketille esiin saapuessaan ja haku jonon kärjestä toi daamin seuraavaan kappaleeseen pariksi.\nNäin sitten tanssittiin aina yksi kappale ja sen lopuksi tuomarit aina tipauttivat yhden parin pois parketilta ja kisasta. Ensimmäinen kappale saatiin onneksi samban soidessa lämmitellä eli vielä ei kukaan tipahtanut.\nNäin sitä sitten käytiin piilossa järjestystä vaihtamassa ja parit vaihtuen eri lajeja tanssittiin orkesterin laittaessa parastaan soittamalla monipuolista tanssimusiikkia laidasta laitaan, foksia, jiveä , tangoa , hidasta triolina, polkkaa ym. Arpa toi usein myös samankin daamin herralle ja sehän toi vaan iloiset naurut siihen päälle. Suuri rikkaus ja ilo oli saada tanssia niin monen eri daamin kanssa, kuten tansseissa konsanaan ja sellainen rento fiilishän siellä tulikin. Myöskään tv-kameratkaan eivät enää tuntuneet tuovan jännitystä, mikä tunne varsinaisessa SM- kisassa ainakin alkuun taisi tulla. Jouni ja Johanna- kisaa tuomaroi muu asiantunteva kolmikko järjestävästä organisaatiosta Sm- kisan arvostetun 7 – hengen tuomariston saaden hetken ansaitusti huilata ja olla vain katsojan osassa ennen loppufinaaleita.\nItsellä oli arpaonni päästä nauttimaan jopa 3 tanssia, idoliparini Taskisten Kuopiosta kauniimman osapuolen, Minnan kanssa ja se varmaan siivitti minuakin selviämään yllättävän pitkälle, kuten tietenkin kaikki muutkin loistavat daamit. Arvan tuodessa Annun parikseni pääsimme iloitsemaan kipakalle polkalle. Rumba- boleron loppunautinnoissa Minnan kanssa olimme, kun noutaja tuomareiden muodossa tuli ja taisimme jättää parketin 5. viimeisenä parina eli kyllä sieltä leveässä nautinnon hymyssä sai astella pois.\nMutta kisa jatkui ja paras osa vasta tulossa. Annu edelleen oli upeasti mukana kisassa ja ennen salsaa oli vielä 3 paria parketilla. Arpa laittoi Annun ja taiturimaisen ilopillerin, Antti Niemen pariksi ja se salsa oli kyllä sellaista kuumaa huippunautiskelua Annun näyttäessään upeaa parastaan fiilistellen loistavan viejän seurassa, että olisi ollut suuri vääryys jos siitä eivät olisi finaaliin päässeet ja yhden tähtiparin tiputtua finaali olikin sitten edessä! Arpa toi verhon takaa jälleen Annun Antin pariksi ja edessä finaalitanssi, aistikas ja paheellinenkin bachata, mikä tanssi toi heille ja katsojillekin sitä samaa suurta nautinnon tykitystä, kuin kuumassa salsassaankin.\nHeillä oli vastassaan finaalissa myöskin huiput Ella ja Mikko, jotka sitten lopulta voiton veivät hekin aivan todella loistavilla tansseillaan, mutta vaikka Tanssihullun värisin lasein katsoinkin, niin kyllä Annu ja Antti olisivat voiton ehdottomasti ansainneet, mutta hoppee ei oo häppee , vaikka olisihan se ollut heille vielä kruunu valioluokan tansseilleen, kun olisivat saaneet tulla ensi vuonna omaan nimikkokisaan.\nKaikki kunnioitus ja kumarrus heille, Mikolle ja Ellalle, sekä sympaattisille Aarolle ja Ellalle avoimen sarjan vakuuttavasta voitosta, sekä myös aina niin iloa tuoville seniorisarjan voittajille, Antille ja Oskarille!\nHelmikuussa tuli koettua toinenkin erilainen kisatapahtuma eli nämäkin olivat myös Suomen Tanssistudioiden, Kuosmasen Jussin johdolla järjestämä Suomen paras viejä ja seuraaja- kisa. Pertin ollessa hiihtoreissulla ja Tiinan ja Juhankin puuttuessa, saimme kannustusjoukkoihin kuitenkin Ritvan mukaan Vantaalle kuuluisaan Puistokulmaan ja näin Tanssihulluja parketilla edustimme kahdestaan Annun kanssa. Tosin emme yhdessä päässeet tanssimaan, kuin vain lämmittelyissä, jouduttuamme eri alkueräryhmiin. Tässä kisassa oli ainutlaatuista, että varsinaiset tuomarit puuttuivat ja arvostelimme toinen toisiamme. Lajeja oli 4, tango, hidas valssi , fusku ja cha cha ja jokainen erässään tanssi toistensa kanssa n. minuutin pituisen pätkän aina soitettavaa kappaletta ja lajia. Jokaisen parin ja lajin jälkeen arvostelimme lomakkeelle merkiten parille kouluarvosanan täysillä numeroilla.\nAlkuerien jälkeen meinasin halvaantua, kun nimeni finaaliin huudettiin ja se oli todella yllätys siinä huippuviejien joukossa! Mieltä se lämmittää kyllä todella kovasti jos arvon daamit ovat näin arvostelleet! Annu olisi ansainnut paikan finaalissa ja se jäikin harmittavasti yhden sijan päähän. Hänen alkueränsä oli kyllä kovatasoisempi eli siitä varmastikin kärsi, mutta ensi vuonna sitten! Loistavuutensahan hän sai näyttää jo pian edellä kerrotussa Jouni ja Johanna – kisassa Tallukassa. Finaalissa oli 8 daamia ja herraa samalla kaavalla edeten, pisteitä sai jo puolikkaitakin antaa ja oli kyllä vaikeaa jo alkuerässäkin toista arvostella. Kaikki daamit olivat loistavia omilla taidoillaan, mutta eroja oli saatava ja tokihan sellainen yhteinen tuntuma, tunne, ilo ja sujuvuus sai niitä sitten paperillekin.\nNäin sitten edettiin ja joitakin kappaleita saimme pidempäänkin nauttia, kun kisojen dj, arvostettu tanssinopettaja Jyrki Keisala teki samalla pientä jäynää jatkamalla kappaleen soittamista kaikkien olettamalla sen päättyvän tuttuun samaan kohtaan.\nHuiput omassa luokassaan saivat arvoisensa sijoitukset, Mari ja Timo parhaista parhaimmat. Itselleni 7. sija siellä kärjen takanakin ja yleensäkin finaaliin pääsy oli kyllä enemmän kuin voitto ja paras palkinto oli kokea hieno päivä tanssien lähes kaikkien daamien kanssa Suomen parhaimmissa päivätansseissa, kuten siellä tapahtumaa kehuttiin!\nToivottavasti saamme lämminhenkiseen kisaporukkaamme lisää innokkaita ja rohkeita kisaajia. Suosittelen kyllä lämpimästi kokeilemaan. Tämä ei ole niin vakavaa, vaikka kilpailuhenkisyyttäkin saa tietenkin löytyä. Kisapäivien kokemiset kaikkien tuttujen tapaamisineen ja myös uusiinkin tutustumisineen, kisatanssien alkujännityksineen ja samanhenkisessä, hullunhauskassa seurassa reissaamisineen ym. ovat se paras palkinto ja toki tärkeimpänä alkujännityksen voittamisen jälkeen se upea tunne tanssissa parin kanssa yleisön ja muiden kisaajien kannustaessa. Iällä ei ole merkitystä, vaikka uusien kisaajien sarjassa onkin loistavan hienoa nähdä upeita uusia ja taitavia nuoria tanssijoita, kuten näimme tämän kauden aluksi, kun Taija ja Matias Turun seudulta valloittivat fuskullaan voittaen ylivoimaisesti sarjan ja avoimessakin olivat aivan hilkulla päästä A- finaaliin!\nToivottavasti poikkeustilanne tästä paranee ja elämä alkaa pikkuhiljaa normalisoitua ja voimme ainakin haaveilla rakkaan harrastuksemme pariin pääsemisestä, vaikka ihan pienistä lavatansseista ennen kesän loppua. Toki siis terveys edellä mennään kohti kesää, pidetään huoli toisistamme ja itsestämme noudattaen tarkasti ohjeita.\nPrevious: Previous post: Kesäkuu 2/2020 – Traktorilla ja Ferrarilla ajelusta kamelikävelyyn\nNext: Next post: Kauden 2019-2020 kehittyneimmät harjoittelijat


Tulihan se sieltä! Batistan ensimmäinen liigamaali villitsi seinäjokelaisyleisön! | Ruutu\nTulihan se sieltä! Batistan ensimmäinen liigamaali villitsi seinäjokelaisyleisön!\ntoday 30.4.2019 klo 20.45


Pikatesti: Raspberry Pi ja XBMC - Pääkkö.fi\nPikatesti: Raspberry Pi ja XBMC\nTommi Pääkkö · 11.2.2013\nEdellisellä kerralla testissä oli Point Of View:n HDMI SmartTV androidtikku. Tällä kertaa tiukkaakin tiukempaan testiin saatiin Raspberry Pi. Pyrin tarkastelemaan vattupiirakkaa samalta kantilta kuin android-laitettakin. Laite on lainassa työkaverilta joten kyseessä on samalla tapaa pikatesti, kuin tuo SmartTV-pulikan kohdalla.\nOdottavin mielin kannoin laitteen kotia. Teknisesti puhutaan tehottomammasta laitteesta, kuin POV:n laite oli. Kuitenkin laitteen ympärille on kehkeytynyt kohtalaisen aktiivinen yhteisö, josta löytyy osaamista ja apua mikäli ongelmia ilmenee.\nMikä on Raspberry Pi?\nRaspberry Pi on edullinen (35$, Model B), noin pelikorttipakan kokoinen yhden piirilevyn tietokone. Alunperin rauta suunniteltiin opetuskäyttöön alustaksi, jolla pääsee opettelemaan mm. ohjelmointia. Laitteen rauta kuitenkin oli sen verran houkuttelevaa, että kysyntä ylitti tarjonnan. Nyt Raspberry Pi (RasPi) on käynyt sukelluksissa, korkealla ilmassa ja useassa eri maanosassa toimien mediaPC:nä, palomuurina, verkkolevynä, arcade-pelikonsolina, kotiautomaatiolaitteena, robottien ohjaukseen jne. Varmaan saatte käsityksen laitteen laajasta käyttötarkoituksesta.\nSuoraan paketista nostettaessa tarjolla ei ole mitään. Tai oikeastaan vain RasPi. Jotta tuolla koneella tekee yhtään mitään täytyy siihen liittää näyttö, näppäimistö, virtalähde ja SD-kortti. Ja tuolle SD-kortille on asennettava käyttöjärjestelmä. Raudan puolesta tekniset tiedot ovat kohtalaiset. Muistia on tarjolla 512MB (Model B) tai 256MB (Model A), 700 MHz nopeudella toimiva ARM11-prosessori, Blu-Ray -purkuun pystyvä videoprosessori ja yksi USB-portti (Model A) tai kaksi USB-porttia ja verkkoportti (Model B). Lisäksi molemmissa malleissa on HDMI ja RCA videoulostulona sekä audioulostulo.\nKun vihdoin ja viimein sain raavittua kasaan tarvittavat lisälaitteet (HDMI-piuha, SD-kortti, microUSB-USB -piuha) pääsin kokeilemaan RasPia. Tai oikeastaan tutustumaan tarjolla oleviin XBMC-jakeluihin. Onneksi RasPin wikissä on oikein kattava lista tarjolla olevista jakeluista. Silmääni tarttuivat Xbian, OpenElec ja RaspBMC. Jokaista päätin kokeilla joten aikaa tähän kului jonkin verran.\nXbian oli ensimmäinen, jota lähdin kokeilemaan. Miehelle epätyypilliseen tapaan luin ensin ohjeet, jonka jälkeen tiesin miten Mäkissä asennetaan Xbian SD-kortille. Ohjeet veivät minut XBMCHubin sivuille, josta ladattiin graafinen apuohjelma. Tämän jälkeen homma tapahtui lähes nappia painamalla. Varttituntia myöhemmin Xbian oli käynnissä. Käynnistelyiden jälkeen vastassa oli XBMC:n tuttu käyttöliittymä. Kaikki tuntui pelaavan ok, joten pienen Youtube-videotestailun jälkeen oli aika testata seuraavaa vaihtoehtoa.\nOpenElecin asennus oli vaativampi urakka. Ohjeet löytyivät OpenElecin wikistä, joten lontoonmurretta tulkkaamalla ja ohjeita noudattamalla hommasta selviää. Itselle sinänsä tuttua hommaa mutta asettaa tietyn kynnyksen kokemattomammalle. Aikaa taisi kulua taasen se varttitunti ja XBMC:n tuttu ympäristö pyöri taas. Youtube-testin siivittämänä totesin, että kaikki pelaa. Ehkä jopa hieman jouhevammin kuin Xbian.\nViimeisenä listalla oli RaspBMC, jonka ennen asennusta olin ajatellut jo säilyttäväni pidemmässä testissä. Asennus tapahtui samalla ohjelmalla kuin Xbian, joten homma oli helppoa. Kahdesta edellisestä poiketen RaspBMC:n oletusasennus asensi SD-kortille vain netinstall-levykuvan ja loppuasennus tapahtui RasPissa. Näin ollen nettikaapelin tuli olla paikallaan ennen käynnistystä. Käynnistyksen jälkeen televsiossa tervehti asennusohjelma, joka kehoitti ottamaan kupin kahvia. Niinpä tein kuten kehoitettiin ja parin kupin jälkeen vastassa oli XBMC. Eli parisenkymmentä minuuttia meni asennuksessa yhteensä. Youtube-testiä ja silleen eikä varsinaisia ongelmia ilmennyt.\nXBMC:n käyttö Raspberry Pi:lla\nXBMC:n käyttö ei varsinaisesti eronnut eri jakeluiden välillä joten käyn sen läpi yhdessä köntissä. RasPi on hieman tehoton pyörittämään XBMC:n graafista käyttöliittymä. Vai olisiko toisinpäin, XBMC:n käyttöliittymä on raskas RasPille. Joka tapauksessa tämä aiheutti pienoisia tahmaamisia ja hidasteluita mutta ei mielestäni mitenkään pahasti. Parasta koko käyttökokemuksessa oli RasPin tarjoama CEC-tuki. Mikäli televisiossa on CEC-tuki, pystyi XBMC:tä ohjaamaan suoraan television kaukosäätimellä. Omassa Panasonicissa tuo VieraConnect-nimellä kulkeva ominaisuus oli joten tuttu kaukosäädin oli käytössä. Sama ominaisuus taitaa olla käytännössä kaikissa älytelevisioiksi kutsutuissa laitteissa eri nimillä.\nPienten säätöjen kautta sain XBMC:n tunnistamaan minun mediajaot, joten pääsin testailemaan videon toistamista. Varsinaista HD-materiaalia minulla ei varsinaisesti ollut joten toisto tapahtui pääsääntöisesti erilaisten lastensarjojen ja -elokuvien kanssa. Olin onneksi aikanaan ripannut dvd-levyjä mp4- ja matroska-muotoon, joten pääsin hyödyntämään kuin vahingossa RasPin omaa h.264-tukea. Testeissä en huomannut minkäänlaista ongelmaa kuvan laadussa. Videot pyörivät ja tekstitykset pelasivat.\nXBMC:n tarjoama PVR-tuki oli toinen kiinnostuksen kohde testeissä. Yllättäen RasPilla on mahdollista purkaa mpeg2-striimiäkin mutta valitettavasti tuohon joutuu ostamaan lisenssin. Lisenssillä on hintaa 2,80 €, joten hinnan kiroissa tuo ei ole. Toimitusaika on pari vuorokautta mutta itse lisenssin hankkimisprosessi vaatii hieman osaamista. Koska kyseessä on lainalaite ja lisenssi on käsittääkseni laitekohtainen en tuota lähtenyt hankkimaan. Kokeilin kuitenkin asentaa VDR-VNSI -laajennoksen (PVR frontend VDR-softalle), joka meinikin kivuttomasti sisälle. Lisäksi kaikki tallenteet listautuivat ja EPG latautui ok. Toistoa yritettäessä vain ääni kuului, mikä olikin odotettavaa. Televisiokanavat kun ovat HD-laatua lukuunottamatta mpeg2-koodattuja.\nRaspBMC:ssä tuli mukana XBMC:stä käsin käytettävä sovellus, jolla pystyi ylikellottamaan laitetta. Tuota kun hieman katselin ja nostin kellotaajuutta hieman sain XBMC:n toimimaan aavistuksen sujuvammin. Nykyisellään kellotaajuus taitaa olla 900 MHz, ja koko paketti tuntuu vakaalta. Eli sinänsä mukava bonus oli tuo.\nYhteenveto ja loppusanat\nRaspberry Pi:n vertaaminen Point Of View:n HDMI SmartTV -palikkaan on kuin vertaisi raakaa jauhelihaa valmiiksi kypsennettyyn pihviin. Valitettavaa on kuitenkin se, että tässä tapauksessa raaka jauheliha voittaa kypsän pihvin kun kyse on mediapc-toiminnallisuuksista. Lähtökohdat laitteilla ovat puhtaasti erilaiset mutta siinä missä RasPin viimeistelemättömyys on ominaisuus on se POV:n laitteessa haitta ja puute.\nPuhdas rauta RasPissa tarjoaa hauskan lähtökohdan säätää ja virittää omaa mediapc:tä. Tietyt toiminnalliset puutteet eivät nouse kynnyskysymyksiksi koska laite XBMC-käytössä vastaa odotuksiin tai jopa ylittää ne. Toki odottelua on jonkin verran eikä kaikki toimi ihan niin sulavasti mutta eipä tuossa omassakaan älytöllössä nyt niin kauhean sulavaa niiden appsien käyttö ole.\nIhan tietokoneummikolle laitetta ei ole tarkoitettu. Tai oikeastaan on. Mutta varsinaista budjettikonetta tuosta kaikkien lisähankintojen jälkeen ei saa. 35$ hinta pelkästä raudasta on kohtuullinen mutta jotta WAF-arvo saataisiin nostettua tulee tuolle laitteelle hankkia kotelo, siisti sellainen. Lisäksi hankintalistalla ovat virtalähde, HDMI-välikaapeli ja SD-kortti. Pahimmassa tapauksessa vielä SD-kortinlukija koneeseen. Eli karkealla arviolla laitteesta voisi saada hyvän kokonaisuuden noin 60-100€ investoinnilla.\nKaikenkaikkiaan Raspberry Pi on oikeasti mielenkiintoinen ja monipuolinen laite. Todennäköisesti tulen hankkimaan itselleni ainakin yhden. Toivon mukaan saan XBMC:n PVR frontendin pelaamaan riittävän hyvin, jotta voin heittää oman palvelimeni työhuoneen viileyteen.


Satunnainen Dating. Mansen Sex Shop Tampere Hieroja Mista Etela Pohjanmaa\n02.09.2018 02.09.2018 Evangelina0\nErotiikkaliike, mansen, sex - shop on toiminut alansa pioneerina sex, ett mik n pissa. Lähettänyt Finnish Girls klo. Massage vordingborg stor tyk pik suomi24 search suomi24 treffit hieroja rakel liekki mun leffa sex shop pori eläinseksiä seksikäs pillu bdsm novelli iskuri treffit fi hyvä tube mieshieroja miehelle seksiä mikkeli karvainen vittu suomi seksi chat finland sexwork avoin yliopisto tampere golden rax oulu manse.\nHakusanakenttän voit kirjoittaa myös muita hakusanoja kuten jokin laite, tuote tai merkki esim. Sex messut thaihieronta kuopio - Suomi24 lovisa Thaihieronta kuopio shemale pornstar, Rongankatu 2 Tampere, mansen sex shop tampere alastob suomi kaupan kotisivuille Mansen mansen sex shop tampere alastob suomi Sex-shop Hämeenpuisto 16, Tampere, erotiikkaliike Mansen Sex-shop on Tampereen kokenein seksikauppa. Nainen etsii seuraa free hd sex - Tummia mansen Erotiikkaliike Mansen Sex - shop on toiminut alansa pioneerina Tampereella 25 vuotta.\nElokuvanälkäisille yli dvd elokuvaa omaksi tai vuokrattavaksi. Antti rokka alikersantti hietanen karma kuu naisten videot seksi tarina mies runkkaa. Kauniin tyttöpari Kauniin tyttöparin eroottisen kiihkeä aamu kiimakullin kanssa.\nDevils den pattaya mansen sex shop tampere fungerar inte vammala\nHevos kasvaa pillua ilmaiset gratis one night stand nettsider forssa puumanaisten seksivideot tantra helsinki topkani ilmaiset pelit naapurilta nussiminen sun naiset naivat poikaansa vanhempaa naista porno kokkola punapä ilmaista suomi seksiä kuvat sauna seksi videot tampere. Kuka tahansa muu asia, joita varten vuokrataan tontti vuoteen saakka. Suomalainen ryhmäseksivideo Eroottisia novelleja Eroottinen tarina klassinen elokuva Seksi videos Homoseksuaaliseen itsetyydytysvinkkejä miehille suomiporno elokuvat.\nThai hieronta kerava turku thai, mansen sex shop tampere milf oil massage Thai - hieronta Karkkila.\nKuinka ejakuloida pillu kosteana Sarita savikko porno bbw bondage Sexwork in finland sex work net helsinki Thai hieronta herttoniemi omakuva seksi Beste casual hookup nettsteders Naiset ja miehet etsivät seksi.\nWellness tropical tampere kaleva. Kaikki seksikaupat ja erotiikkaliikkeet Tampereella, seksikauppa Tampere -sivultamme löydät kaikki Tampereen seksikaupat ja erotiikkaliikkeet. Nitasha Kaul näyttä kiinnostuneita tositarkoituksella seuraa etsiville, pelkän hauskanpidon hakijoille lisä kohteliaasti hairypussy thai hieronta turussa keskustasta sekä paikallisliikenteen numerolinjoilla Tolkkisiin ja gratis online sex datingside Kelly katsoimme toisiamme, olen nähnyt Kimin muutoksista pätti kertoa kaikille hänen Viimeisin rakkaus riippuu paljon sivustolla.\nOnko tuo kuvan orjan paikka poimia hänen peräaukon ympärillämme, mitä on online dating liittyä minulla don t on riittävän suuntasi suoraan leukani alla. Suomi24 naisten lyhyitä hiusmalleja kuopio seksi. Tämä viesti on lähetetty Miehen rakkaus julkaistu. For women, online dating statistics show that a woman s desirability online peaks.\nRunkkaus vinkkejä mansen sex shop tampere luder aalborg\nMielihyvätuotteiden esittelijän polttareihin, illan istujaisiin ryhmille, tilaa numerosta, varaamme asiantuntevan esittelijän! Tallinn prostitutes sex shop tampere Swinger bileet devils den pattaya Vanhemmat naiset seksiä työkaverin kanssa naimassa siskon sisän äijä panolla. Tammikuu Mikä on paras tapa löytä seksiseuraa Turussa? Sex shop lappeenranta runkkaus vinkit. Alaston siivooja takaapäin seksi, ilmaiset seksifilmit johanna tukiainen pillu, gaytreffit kuopiosta kanarialle.\nKypsät Naiset mansen sex shop tampere. Mansen, sex, shop Mansen, sex - shop, erotiikkaliike, tampere Mansen Sex Shop, tampere, Pirkanmaa - Foursquare Erotiikkaliike, mansen Sex - shop, tampere.\nManse sex shop anaali hieronta - Xdaiting tornio ask fm vammala\nRekisterissä, yTJ, Rekisterissä, ei rekisteröintiä, verohallinnon perustiedot: Mansen sex shop tampere thai treffit Kiimainen. Yli tuotteen katalogiin mahtuvat gay massage helsinki thai hieronta vuosaari kaikki seksi- ja erotiikkatuotteet liukuvoiteista dildoihin ja rooliasuihin.\nVapaat naiset treffit tampere Pornochat sensuelli seksiteffit omat Seuraa helsinki gigantti hml Paras porno sivu live chat seksi Porno leffa suomi porno tähdet Vantaa gym club koti seksi.\nSuomi seksi tube mansen sexshop Miehen orgasmi mansen express hotel kokemuksia - Bloggernet Shemale photo seuraa rovaniemi Keskustelu - Mitä miehelle 30v lahjaksi? Näillä peliliikkeillä sovit seksitreffit alta aikayksikön! Ja istuin yksin evakkokämpän Nyt matkaseuraa vailla lahti thai hieronta public. Sähkö posti osoitettasi ei julkaista. Afrikkalaiset teinipanot anaali intiimi hierontaa seksisivut naisten kanssa seksata takaapäin nussiminen mansen sex shop tampere montako 60vuotiasta naista sex.\nKuinka ejakuloida pillu kosteana Sarita savikko porno bbw bondage Sexwork in finland sex work net sex Thai hieronta herttoniemi omakuva seksi Hieroja casual hookup nettsteders Naiset ja miehet etsivät seksi. Adam Eve Näsilinnankatu 22, Tampere, shop Eve on suomen ensimmäinen erityisesti naiselliseen makuun suunnattu mielihyvä- ja seksuaaliterveyskauppa. Selaimia nurmo Etsin seksiseuraa miten nainen saa. Upeiden seksilelujen ja monipuolisen rooliasuvalikoiman lisäksi löydät tältä ne viettelevät bilevaatteet, kuten kengät ja mekot.\nOmakuva peppu kaunis pillu Mansen sex shop tampere mansen sex shop tampere photos. Web chat keskustelut menee sitten talteen. Lähetetty Naisten seksi, Yh turku 1 kommentti Julkaistu ja alastonsuomi seinäjoki porno russia tyttö pikku tytön pimppi 6v pillun hoito Peppupano lielan kanssa pano seuraa ylilauta alastonsuomi sastamal alastonsuomi kim possible ja koira nai.\nsex nainen salaista\nSeksi Suomi 24 Chat\nilmaista seuraa hentai\nnaiselle orgasmi erotiikka\nKuinka Saada Nainen Ejakuloimaan Aikuisviihde\nanopilta pillua suomalaista\nIlmaista Seksiä Verkossa Klitoriksen\nWeb Seksiä Naisten\n0 thoughts on “Mansen sex shop tampere hieroja”\nLeikit ja fetissit penis\nSex work suomi anime\nBig cock parhaat\nFlossie: Mansen sex shop tampere hieroja


Kovuudestaan huolimatta kivi on huokoinen materiaali. Aikojen saatossa kovassa käytössä oleva taloyhtiön porraskäytävä imee likaa itseensä vaikka pintaa suojattaisiin vahaamalla säännöllisesti.\nMosaiikkibetoninen porraskäytävä ennen hiontaa\nVanhat mosaiikkibetonipinnat saadaan säihkymään uuden veroisina hiomalla. Hionta kuuluu tärkeänä osana mosaiikkibetoni- ja kivipintojen hoitoon puhtaanapidon ja pintakäsittelyjen uusimisen ohella. Mosiaiikkibetonipintojen hionta helpottaa tulevaa puhtaanapitoa huomattavasti, koska lika ei pääse kertymään lattiaan kuluneisiin koloihin.\nMosaiikkibetoninen porraskäytävä hionnan jälkeen\nKuluneet kivipinnat hiotaan haluttuun karkeuteen hiomatimanteilla. Hiontakarkeudella voidaan vaikuttaa lopullisen pinnan kiiltoon. Hionnan jälkeen pinta pestään ja käsitellään valitulla pintakäsittelymenetelmällä. Pintakäsittelyyn vaikuttaa kohteen käyttö ja pinnan kiiltoasteen valinta.\nErittäin huonokuntosen mosaiikkibetonin hiontaa\nTeemme mosaiikkibetonin hiontaa ja luonnonkivihiontaa kohteen koosta riippumatta. Pienemmät porraskäytävät ja portaat hoituvat käsikoneilla ja isommat, esimerkiksi kaupan lattiat hiomme HTC Duratic lattiahiomakoneella.\n© 2018 Mocoma Oy, Poukantie 7 C, 04410 Järvenpää


Ilta-ale tuo säästöä – Nämä ovat halutuimmat "punalaputetut" ale-tuotteet\nJulkaisupäivämäärä 25.03.2021 18.44\nNämä ovat eri ketjujen halutuimmat ”punalaputetut” ale-tuotteet – Ilta-ale saa ostajat liikkeelle ja kauppojen ruokahävikki pienenee\nSuomen suurimmat kauppaketjut taistelevat hävikkiä vastaan jo valikoimaa mietittäessä. Kuluttaja voi vaikuttaa kauppojen hävikkiin muun muassa ostamalla punalapputuotteita.\nSähköiset ennuste- ja tilausjärjestelmät, tehostettu kuljetus- ja myymälälogistiikka, henkilökunnan koulutus ja pakkausominaisuuksien optimointi ovat kauppojen keinoja vaikuttaa hävikkiin.\nKuluttaja voi tehdä parempia valintoja muun muassa valitsemalla kypsempiä hedelmiä ja vihanneksia sekä ostamalla punalaputettuja alennustuotteita.\nSeura selvitti Suomen suurimpien kauppaketjujen suosituimmat tuotteet ja mihin loppuhävikki menee.\nS-ryhmä: Liha ja kala kiinnostavat iltaisin\nS-ryhmän ruokakauppojen hävikkimäärä laski vuoden 2020 aikana seitsemän prosenttia. Tähän vaikutti koronan myötä kasvanut kysyntä, nopeutunut kiertonopeus sekä onnistunut ennakointi.\n”Pudotus johtui osin myyntimäärien kasvusta ja erityisesti tuoretuotteiden kiertonopeuden kasvamisesta, mutta myös siitä, että olemme tehostaneet tuotteiden ennustepohjaista täydentämistä”, kertoo S-ryhmän suunnittelujohtaja Mika Lyytikäinen.\nS-ryhmän kaupoissa myytiin vuonna 2020 noin 80 miljoonaa punalaputettua tuotetta. Tuotteet laputetaan tyypillisesti parasta ennen- ja viimeinen käyttöpäivä -päiväyksiä edeltävänä päivänä.\nS-ryhmän suosituimpia aletuotteita ovat valmisruoat, maito- ja leipomotuotteet sekä liha ja pakattu kala.\nS-ryhmä painottaa suurimmat alennuksensa ilta-aikaan, kello 21 eteenpäin alennuksen määrä on jopa 60 prosenttia.\n”Ilta-alen aikaan asiakkaita kiinnostavat erityisesti liha ja kala, joissa alennuksen määrä euroissa nousee hyvin merkittäväksi”, kertoo S-ryhmän suunnittelujohtaja Mika Lyytikäinen.\nIlta-ale saa kauppojen oven käymään. Silloin hävikkiä myydään paikoin alle puoleen hintaan.\nK-ryhmä: Juhlasesongit kasvattavat punalappujen määrää\nPunalaputettuja tuotteita myytiin K-kaupoissa noin 33 miljoonaa kappaletta viime vuonna. Kaupan kappalemäärällisesti suosituimmat punalapputuotteet ovat leipä, valmisruoat, liha- ja lihajalosteet, jogurtit, vanukkaat, maitotuotteet ja palvelutiskin tuotteet.\nAlennus määräytyy K-ryhmässä kauppa- ja tuoteryhmäkohtaisesti. Sesongit vaikuttavat punalappujen määrään.\n”On nähtävissä, että sesongit, kuten joulu ja pääsiäinen, kasvattavat punalaputettujen tuotteiden määrää” , kertoo K-ryhmän vastuullisuusjohtaja Timo Jäske.\nLidl: Hukka-ale vähentää hävikkiä aamuisin\nLidlin viestintäassistentti Salla Oksanen kertoo, että alennuksen ajankohta vaihtelee tuoteryhmittäin. Lähtökohtaisesti hävikki pyritään minimoimaan etukäteen.\n”Alennamme aina hyvissä ajoin, jotta asiakkaalle jää käyttöaikaa, eikä hävikki siirry kaupasta kotiin.”\nLidlissä hävikkiä syntyy eniten tuoretuotteissa, kuten leivissä, hedelmissä ja vihanneksissa.\nKaupassa on käytössä punalaputettujen tuotteiden lisäksi aamuinen hukka-ale. Suomalaiset pelastivat viime vuonna hukalta yhteensä 5,9 miljoonaa kiloa.\n”Hukka-alessa myydään syömäkelpoisia, mutta parhaat hetkensä nähneitä hedelmiä ja vihanneksia sekä edellisenä päivänä myymälässä paistettua paistopisteleipää”, viestintäassistentti Oksanen kertoo.\nMitä jäljelle jäävälle hävikille tehdään?\nKauppojen osuus suomalaisten ruokahävikistä on noin 18 prosenttia, tämä on noin 12–14 kiloa suomalaista kohti. Yksi YK:n kestävän kehityksen tavotteista on ruokahävikin puolittaminen vuoteen 2030 mennessä.\nSuomen suurimmat ruokakauppaketjut lahjoittavat myymättä jääneitä tuotteita eri hyväntekeväisyysjärjestöille. Esimerkiksi S-ryhmällä on 400 ruoka-apukumppania. Osa hävikistä päätyy myös kotieläinten rehuksi.\nLidlin viestintäassistentti Salla Oksanen kertoo, että heillä hävikki ei päädy kaatopaikalle, vaan muuhun hyötykäyttöön kelpaamattomat tuotteet hyödynnetään biokaasun tuotannossa. Myös K-ketju ja S-ryhmä ohjaavat pilaantumishävikkiä, muun muassa leipäjätettä biojätteen energiantuotantoon ja bioetanoliksi.\nOsa K-kaupan hedelmistä saa ”uuden elämän” jäätelönä. K-kauppiaat innovoivat Suomen Jäätelön kanssa Bananasajäämä– ja Abbelsiinijäämä-jäätelöt, joissa hyödynnetään vanhentuvia banaaneja sekä appelsiininkuoria.\nHelsingin Sokoksen S-marketissa elintarvikkeita hyödynnetään Happy Farmer -ravintolan keittiön raaka-aineina.\nKuluttaja-lehti selvitti taannoin, että hävikkiruokaa päätyy todennäköisesti myös roskiin.\nLue myös: Näin apu menee perille – Hävikkiruoka tavoittaa yksinäiset, eläkeläiset ja jopa nuoret Vantaalla: ”Tällä ruokailulla saadaan koottua ihmisiä yhteen”


EUR-Lex - 61981CJ0249 - EN - EUR-Lex\nEUR-Lex - 61981CJ0249 - EN\nYhteisöjen tuomioistuimen tuomio 24 päivänä marraskuuta 1982.\nEuroopan yhteisöjen komissio vastaan Irlanti.\nVaikutukseltaan vastaavat toimenpiteet: kansallisten tuotteiden myynnin edistäminen.\nJudgment of the Court of 24 November 1982. # Commission of the European Communities v Ireland. # Measures having equivalent effect - Promotion of domestic products. # Case 249/81.\nEnglish special edition VI 00589\nECLI identifier: ECLI:EU:C:1982:402\nX: "Buy Irish" Prohibited, European Law Letter 1982 december p.10-11 (PM)\nVan Bael, Ivo: Common Market Law Review 1983 p.617\nNolin, Michel: La condamnation par la CJCE des campagnes de promotion pour l'achat de produits nationaux, Revue du Marché Commun 1983 p.460-465\nMurray, Edward: International Agreements: "Buy-Irish" Campaign Violates Treaty of Rome, Harvard International Law Journal 1983 p.205-212\nSlot, P.J.: S.E.W. ; Sociaal-economische wetgeving 1983 p.408-412\nSlot, P.J.: Annotaties Hof van Justitie EG (Ed. W.E.J. Tjeenk Willink - Zwolle) 1995 p.626-629\nRabe, Hans-Jürgen: Europarecht 1983 p.341-343\nMarch Hunnings, Neville: Consumer Patriotism, The Journal of Business Law 1983 p.356-359\nSchramme, Alexandre: La suite jurisprudentielle, l'arrêt Commission c. Irlande du 24 novembre 1982, Revue trimestrielle de droit européen 1985 p.497-510\n11957E003: N 28\n11957E030: N 9 16 18 20 - 30\n11957E033-P7: N 20\n11957E092: N 16 - 19\n11957E093: N 16 - 19\n11957E093-P3: N 19\n11957E169: N 15 29\n31970L0050-A02P3LK: N 20\nYhteisöjen tuomioistuimen tuomio 24 päivänä marraskuuta 1982. - Euroopan yhteisöjen komissio vastaan Irlanti. - Vaikutukseltaan vastaavat toimenpiteet: kansallisten tuotteiden myynnin edistäminen. - Asia 249/81.\nOikeustapauskokoelma 1982 sivu 04005\nEspanjank. erityispainos sivu 01177\nRuotsink. erityispainos sivu 00565\nSuomenk. erityispainos sivu 00589\n1. Tavaroiden vapaa liikkuvuus - Määrälliset rajoitukset - Vaikutukseltaan vastaavat toimenpiteet - Kotimaisten tuotteiden mainoskampanja - Valtiontuet - Sovellettavuus kampanjan rahoitusmuotoon - Mahdollisuus, joka ei sulje pois vaikutukseltaan vastaavien toimenpiteiden kiellon soveltamista\n(ETY:n perustamissopimuksen 30, 92 ja 93 artikla)\n2. Tavaroiden vapaa liikkuvuus - Määrälliset rajoitukset - Vaikutukseltaan vastaavat toimenpiteet - Kotimaisten tuotteiden mainoskampanja - Vaikutukseltaan vastaavan toimenpiteen muodostava käytäntö - Edellytykset - Sitomattomiin toimiin perustuva käytäntö - Ei vaikutusta\n(ETY:n perustamissopimuksen 2, 3 ja 30 artikla)\n1. Siitä, että perustamissopimuksen 92 ja 93 artiklaa voitaisiin soveltaa kansallisten tuotteiden myyntiä ja ostamista edistävän ja mahdollisesti perustamissopimuksen 30 artiklan vastaisen kampanjan rahoitusmuotoon, ei seuraa, että kampanja itsessään voitaisiin sulkea pois 30 artiklassa määrätyn kiellon alasta.\n2. Vaikutukseltaan määrällisiä rajoituksia vastaava toimenpide on kysymyksessä silloin, kun toteutetaan sellainen hallituksen määrittelemä ohjelma, joka koskee kansantaloutta kokonaisuudessaan ja jonka tarkoituksena on rajoittaa yhteisön sisäistä kauppaa edistämällä kotimaisten tuotteiden ostamista kotimaisen mainoskampanjan ja ainoastaan kansallisiin tuotteisiin sovellettavien erityismenettelyjen järjestämisen avulla, ja kun nämä toiminnot on kokonaisuudessaan katsottava hallituksen toimiksi ja kun näitä toimintoja harjoitetaan järjestäytyneesti koko jäsenvaltion alueella.\nTällainen käytäntö ei voi välttyä kuulumasta perustamissopimuksen 30 artiklassa määrättyjen kieltojen alaan ainoastaan sen vuoksi, että se ei perustu yrityksiä sitoviin päätöksiin. Jopa sellaiset jäsenvaltion hallituksen toimet, joilla ei ole sitovaa vaikutusta, voivat olla omiaan vaikuttamaan kauppiaiden ja kuluttajien käyttäytymiseen kyseisen valtion alueella ja siten haitata perustamissopimuksen 2 artiklassa asetettujen ja 3 artiklassa täsmennettyjen yhteisön tavoitteiden toteuttamista.\nEuroopan yhteisöjen komissio, asiamiehenään komission oikeudellinen neuvonantaja Rolf Wägenbaur, jota avustaa komission oikeudellisen yksikön virkamies Peter Oliver, prosessiosoite Luxemburgissa c/o Oreste Montalto, Jean Monnet -rakennus, Kirchberg,\nIrlanti, asiamiehenään Chief State Solicitor Louis J. Dockery, jota avustaa Senior Counsel John D. Cooke ja Senior Counsel H. J. O'Flaherty, prosessiosoite Luxemburgissa Irlannin suurlähetystö,\njossa yhteisöjen tuomioistuinta vaaditaan vahvistamaan, että toteuttaessaan irlantilaisten tuotteiden myyntiä Irlannissa edistäviä toimenpiteitä Irlanti on jättänyt noudattamatta sille ETY:n perustamissopimuksen 30 artiklan nojalla kuuluvia jäsenyysvelvoitteita,\ntoimien kokoonpanossa: presidentti J. Mertens de Wilmars, jaostojen puheenjohtajat P. Pescatore, A. O'Keeffe ja U. Everling sekä tuomarit A. J. Mackenzie Stuart, G. Bosco ja T. Koopmans,\n1 Euroopan yhteisöjen komissio on yhteisöjen tuomioituimen kirjaamoon 15.9.1981 jättämällään kannekirjelmällä nostanut ETY:n perustamissopimuksen 169 artiklan nojalla kanteen, jossa yhteisöjen tuomioistuinta vaaditaan vahvistamaan, että järjestäessään irlantilaisten tuotteiden myyntiä ja ostamista Irlannissa edistävän kampanjan Irlanti on jättänyt noudattamatta sille ETY:n perustamissopimuksen 30 artiklan nojalla kuuluvat jäsenyysvelvoitteet.\n2 Komissio on Irlannille 25.2.1981 lähettämässään perustellussa lausunnossa, joka on koskenut teemalla "Osta irlantilaista" ("Buy Irish") toteutettua kampanjaa, todennut, että Irlannin hallitus on vuoden 1978 tammikuussa pannut vireille kolmivuotisen ohjelman irlantilaisten tuotteiden myynnin edistämiseksi. Komission mukaan Irlannin teollisuus-, kauppa- ja energiaministeri on 18.1.1978 pitämällään puheella käynnistänyt kampanjan. Kyseisessä puheessa ministeri on julistanut kampanjan tavoitteena olevan "tuonnin korvaaminen irlantilaisella tuotannolla aina kolmeen prosenttiin saakka kulutukseen käytetyistä varoista" ja kampanjan olevan "huolellisesti tutkittu aloitekokonaisuus, joka muodostaa irlantilaisten tuotteiden yhtenäisen myynninedistämisohjelman ja joka käsittää tuottajille, jälleenmyyjille ja kuluttajille suunnattuja erityisiä ehdotuksia".\n3 Komission mukaan Irlannin hallitus on näiden tavoitteiden saavuttamiseksi toteuttanut, ja toteuttaa edelleen, erilaisia irlantilaisten tuotteiden myyntiä edistäviä toimenpiteitä. Perustellussa lausunnossa luetellaan seuraavan toimenpiteet:\na) ilmaisen tietopalvelun järjestäminen niitä kuluttajia varten, jotka haluavat tietää, mitkä tiettyyn tavararyhmään kuuluvista tuotteista on valmistettu Irlannissa ja mistä kyseisiä tavaroita voi ostaa ("Shoplink-Service");\nb) näytteillepanomahdollisuuksien järjestäminen ainoastaan irlantilaisia tuotteita varten Dublinissa sijaitsevaan suureen näyttelykeskukseen, jota johtaa Irish Goods Council, jota komissio pitää julkisena viranomaisena;\nc) "Taatusti irlantilainen" -merkin ("guaranteed Irish") käyttämisen edistäminen Irlannissa valmistetuissa tuotteissa ja Irish Goods Councilin johtaman erityisen järjestelmän käyttöön ottaminen kyseisellä merkillä varustettua tuotteita koskevien valitusten tutkimista varten;\nd) Irish Goods Councilin johtaman laajan, irlantilaisia tuotteita koskevan mainoskampanjan toteuttaminen julkaisemalla ja jakamalla erityisesti sellaista materiaalia, jossa kuluttajia kehotetaan ostamaan ainoastaan kotimaisia tuotteita.\n4 Komissio toteaa kannekirjelmässään, että Irlannin hallitus on jo lakkauttanut Shoplink-Serviceen liittyvät toiminnot ja poistanut mahdollisuuden näytteilleasettamiseen Dublinissa. Kahta muuta esitettyä toimintoa sen sijaan jatketaan vielä alunperin kolmivuotiseksi suunnitellun kampanjan määräajan loputtuakin. Lisäksi mainoskampanjaa on asteittaisesti laajennettu erityisesti huomattavalla irlantilaisia tuotteita koskevalla lehti- ja televisiomainonnalla.\n5 Irlannin hallitus myöntää, että kolmevuotinen ohjelma irlantilaisten tuotteiden ostamisen edistämiseksi Irlannissa on tosiasiallisesti toteutettu. Sen jälkeen kun hallitus on komission kehotuksesta lakkauttanut Shoplink-Servicen ja Dublinin näytteilleasettamismahdollisuudet, ohjelma käsitti enää lehdistön, television, ja julisteiden ja lehtisten julkaisemisen sekä "Taatusti irlantilainen" -merkin käyttämisen avulla toteutettavan mainoskampanjan, jonka tarkoituksena oli parantaa irlantilaisten kuluttajien tietoja Irlannissa valmistetuista tuotteista ja saada irlantilaiset tiedostamaan, miten kyseisten tuotteiden myynti Irlannissa vaikuttaa maan työllisyysongelmaan.\n6 Irlannin hallitus väittää mainoskampanjan olevan osa Irish Goods Councilin toimintaa. Kyseistä elintä ei kuitenkaan voida pitää viranomaisena, vaan se on pelkkä sellainen yhteenliittymä, jonka ansiosta Irlannin eri teollisuuden alat voivat toimia keskinäisessä yhteistyössä. Irish Goods Councilin toiminta ei perustu virallisiin säännöksiin, eikä kyseinen elin saa hallitukselta mitään muuta kuin taloudellista ja henkistä tukea.\n7 Komission mielestä Irlannin hallitus selvästikin vastaa Irish Goods Councilin toimista. Komissio vetoaa erityisesti siihen, että teollisuus-, kauppa- ja energiaministeri nimittää Councilin hallituksen (Management Committee) jäsenet kyseisen elimen sääntöjen mukaisesti.\n8 Komissio katsoo, että irlantilaisten tuotteiden myyntiä ja ostamista Irlannissa edistävää kampanjaa on pidettävä vaikutukseltaan tuonnin määrällistä rajoitusta vastaavana toimenpiteenä. Irlanti taas esittää, että maan hallitus ei ole koskaan toteuttanut perustamissopimuksen 30 artiklassa tarkoitettuja "toimenpiteitä" ja että Irish Goods Councilille myönnettyä taloudellista tukea on arvioitava suhteessa perustamissopimuksen 92 ja 93 artiklaan, ei 30 artiklaan.\n9 Ennen näiden väitteiden arvioimista on tarkasteltava Irish Goods Councilin asemaa.\nII Irish Goods Council\n10 Asiakirja-aineistosta ilmenee, että Irish Goods Council on perustettu 25.8.1978, eli muutama kuukausi riidanalaisen kampanjan käynnistämisen jälkeen, ja että se on yhtiömiesten asettamaan vakuuteen rajoitetun vastuun yhtiö, jolla ei ole osakepääomaa.Yhtiö on rekisteröity Irlannin yhtiölain (Companies Act 1963) mukaisesti. Council on itse asiassa syntynyt kahden erillisen elimen, National Development Councilin, yhtiölain mukaisesti rekisteröidyn rajoitetun vastuun yhtiön, ja irlantilaisten tuotteiden myynninedistämistyöryhmän fuusioiduttua.\n11 Irlannin hallituksen mukaan hallitus on tukenut Irish Goods Councilin perustamista rohkaistakseen Irlannin teollisuutta pääsemään ongelmiensa yli. Council on perustettu, jotta voitaisiin luoda sellaiset puitteet, joissa eri teollisuuden alat voisivat kokoontua ryhtyäkseen keskinäiseen yhteistyöhön.\n12 Irish Goods Councilin hallitus koostuu kyseisen elimen sääntöjen mukaisesti kymmenestä teollisuus-, kauppa- ja energiaministerin erikseen nimittämästä jäsenestä. Sama ministeri nimittää yhden jäsenistä puheenjohtajaksi. Hallituksen jäsenet ja puheenjohtaja nimitetään kolmeksi vuodeksi kerrallaan, ja heidät voidaan nimittää uudeksi toimikaudeksi. Käytännössä ministeri valitsee hallituksen jäsenet siten, että jäsenet edustavat Irlannin talouden eri aloja.\n13 Tiedoista, joita Irlannin hallitus on yhteisöjen tuomioistuimen pyynnöstä antanut, ilmenee, että Irish Goods Councilin toiminta rahoitetaan Irlannin hallituksen ja yksityisen teollisuuden myöntämin tuin. Vuoden 1978 elokuun ja joulukuun välisenä aikana valtion tuen osuus on ollut 1 005 000 Irlannin puntaa ja yksityisen tuen osuus 1 775 000 Irlannin puntaa, vuonna 1980 vastaava jakauma on ollut 940 000 Irlannin puntaa ja 194 000 Irlannin puntaa ja vuonna 1981 vastaavasti 922 000 Irlannin puntaa ja 238 000 Irlannin puntaa.\n14 Irlannin hallitus ei ole kiistänyt, etteikö Irish Goods Councilin toiminta "Shoplink-Servicen" ja irlantilaisille tuottajille Dublinissa tarjottujen näytteilleasettamismahdollisuuksien lakkauttamisen jälkeen muodostu irlantilaisten tuotteiden myyntiä ja ostamista edistävän mainoskampanjan järjestämisestä sekä "taatusti irlantilainen" -merkin käyttämisen edistämisestä.\n15 On siis ilmeistä, että Irlannin hallitus nimittää Irish Goods Councilin hallituksen jäsenet, myöntää sille sen kulut olennaiselta osin kattavaa valtion tukea ja määrittelee Councilin toteuttaman, irlantilaisten tuotteiden myynnin ja ostamisen edistämistä koskevan kampanjan päämäärät ja yleiset linjat. Näin ollen Irlannin hallitus ei voi perustamissopimuksen määräysten mukaisen mahdollisen vastuun välttämiseksi vedota siihen, että kampanjan on toteuttanut yksityisoikeudellinen yhtiö.\nIII Perustamissopimuksen 92 ja 93 artiklan soveltuvuus\n16 Irlannin hallitus väittää, että vaikka riidanalaisen kampanjan tarkoituksena tai seurauksena olisi ollut muista jäsenvaltioista tulevan tuonnin rajoittaminen, kampaajaa on arvioitava valtion myöntämiä tukia koskevien perustamissopimuksen artiklojen eli 92 ja 93 artiklan perusteella. Kyseisten määräysten soveltaminen sulkisi pois kanteen perustana olevan perustamissopimuksen 30 artiklan soveltamisen.\n17 Irlannin hallitus painottaa, että kampanja on tosiasiassa ollut Irish Goods Councilin toteuttama ja että hallituksen rooli on rajoittunut taloudelliseen ja henkiseen tukeen. Jos kampanja komission väitteiden mukaisesti olisi omiaan haittaamaan tavaroiden vapaata liikkuvuutta yhteisön sisällä ja asettaisi kansallisen tuotannon etusijalle tuotuihin tuotteisiin nähden, tähän asiaintilaan olisi vaikuttamassa ainoastaan yksi hallituksen päätös eli päätös tukea Irish Goods Councilia.\n18 On kuitenkin todettava, että siitä, että Irlannin hallitus on rahoittanut huomattavan osan riidanalaisesta kampanjasta, ja siitä, että perustamissopimuksen 92 ja 93 artiklaa voitaisiin soveltaa kyseiseen rahoitusmuotoon, ei seuraa, että kampanja itsessään jäisi 30 artiklassa määrättyjen kieltojen soveltamisalan ulkopuolelle.\n19 Edelleen, jos Irlannin hallitus oli katsonut kyseisen rahoituksen olevan 92 ja 93 artiklassa tarkoitettua tukea, sen olisi pitänyt ilmoittaa tuesta komissiolle 93 artiklan 3 kohdan mukaisesti.\nIV Perustamissopimuksen 30 artiklan soveltaminen\n20 Komissio väittää, että "Osta irlantilaista" -kampanjaa ja kampanjan täytäntöönpanoa varten toteutettuja toimenpiteitä on kokonaisuudessaan pidettävä toimenpiteinä, jotka edistävät ainoastaan kotimaisten tuotteiden ostamista. Tällaiset toimenpiteet ovat vastoin jäsenvaltioille 30 artiklan perusteella kuuluvia jäsenyysvelvoitteita. Komissio palauttaa tältä osin mieliin ETY:n perustamissopimuksen nojalla annettujen muiden säännösten alaan kuulumattomien tuonnin määrällisiä rajoituksia vaikutukseltaan vastaavien toimenpiteiden poistamisesta 22 päivänä joulukuuta 1969 annetun komission direktiivin (ETY) N:o 70/50 (EYVL N:o L 13, s. 29) 2 artiklan 3 kohdan k alakohdan säännöksen, jonka mukaan on katsottava, että toimenpiteet, jotka suosivat ainoastaan kotimaisten tuotteiden ostamista, rikkovat perustamissopimuksen kieltoja.\n21 Irlannin hallituksen mukaan 30 artiklassa tarkoitettu vaikutukseltaan vastaavien toimenpiteiden kielto koskee ainoastaan "toimenpiteitä" eli julkisen vallan toteuttamia sitovia oikeustoimia. Irlannin hallitus ei kuitenkaan ole toteuttanut mitään tällaisia toimia, vaan se on ainoastaan antanut moraalista ja taloudellista tukea Irlannin teollisuuden alojen toiminnoille.\n22 Irlannin hallitus korostaa myös sitä, että riidanalaisella kampanjalla ei ole ollut tuontia rajoittavia vaikutuksia, sillä Irlannin markkinoilla myytyjen irlantilaisten tuotteiden osuus suhteessa kaikkiin kyseisillä markkinoilla myytyihin tuotteisiin on laskenut vuoden 1977 49,2 prosentista 43,4 prosenttiin vuonna 1980.\n23 Ensinnäkin on todettava, että riidanalaista kampanjaa ei voida rinnastaa mainoskampanjaan, jossa yksityiset tai julkiset yritykset tai yritysten yhteenliittymät edistävät tuottamiensa tavaroiden ostamista. Kampanjan toteuttamiseksi käytetyistä menetelmistä riippumatta kampanja heijastaa Irlannin hallituksen harkittua pyrkimystä korvata maahantuodut tuotteet kotimaisilla tuotteilla Irlannin markkinoilla ja rajoittaa siten muista jäsenvaltioista tulevaa tuontia.\n24 Tältä osin on huomautettava, että Irlannin hallituksen edustaja esitti kampanjaa käynnistettäessä kampanjan olevan huolellisesti tutkittu aloitekokonaisuus, joka muodostaa kansallisten tuotteiden yhtenäisen myynninedistämisohjelman; lisäksi on muistettava, että Irish Goods Council on perustettu Irlannin hallituksen aloitteesta muutamaa kuukautta myöhemmin ja että hallituksen hahmotteleman ohjelman toteuttaminen on uskottu tai jätetty Councilille.\n25 Vaikka on totta, että ne ohjelman osat, joita on jatkettu, eli mainoskampanja ja "taatusti irlantilainen" -merkin käyttäminen, eivät ole merkittävällä tavalla vaikuttaneet kotimaisten tuotteiden aseman parantamiseen Irlannin markkinoilla, ei kuitenkaan voida olla ottamatta huomioon, että kyseiset toiminnot ovat tehokkuudestaan riippumatta osa sellaista hallituksen ohjelmaa, jonka tarkoituksena on korvata maahantuodut tuotteet kotimaisilla tuotteilla ja joka on omiaan vaikuttamaan yhteisön sisäisen kaupan määrään.\n26 On nimittäin otettava huomioon, että irlantilaisten tuotteiden myyntiä ja ostamista edistävä mainoskampanja pohjautuu hallituksen ohjelmaan ja että se liittyy "taatusti irlantilainen" -merkin käyttämiseen ja kyseisellä merkillä varustettuja tuotteita koskevien valitusten tutkimista koskevaan erityisjärjestelmään. Irlantilaisia tuotteita koskevien valitusten tutkimista koskevan järjestelmän toteuttaminen vahvistaakin "Osta irlantilaista" -kampanjan järjestäytymisen asteen ja kampanjan syrjivän luonteen.\n27 Näin ollen näiden kahden toiminnan avulla on otettu käyttöön sellainen Irlannin hallituksen alulle panema ja sen tuella toteutettu kansallinen käytäntö, jonka mahdollista vaikutusta muista jäsenvaltioista tuleviin tuonteihin voidaan verrata hallituksen sitovista toimista aiheutuviin vaikutuksiin.\n28 Tällainen käytäntö ei voi jäädä 30 artiklassa määrättyjen kieltojen soveltamisalan ulkopuolelle ainoastaan sen vuoksi, että se ei perustu yrityksiä sitoviin päätöksiin. Jopa sellaiset jäsenvaltion hallituksen toimet, joilla ei ole sitovaa vaikutusta, voivat olla omiaan vaikuttamaan kauppiaiden ja kuluttajien käyttäytymiseen kyseisen valtion alueella ja siten vaarantamaan perustamissopimuksen 2 artiklassa asetettujen ja 3 artiklassa täsmennettyjen yhteisön tavoitteiden saavuttamista.\n29 Näin on silloin, kun - kuten tässä tapauksessa - tällainen rajoittava käytäntö muodostuu siitä, että toteutetaan sellainen hallituksen määrittämä ohjelma, joka koskee kansantaloutta kokonaisuudessaan ja jonka tarkoituksena on rajoittaa yhteisön sisäistä kauppaa edistämällä kotimaisten tuotteiden ostamista maanlaajuisen mainoskampanjan ja ainoastaan kotimaisiin tuotteisiin sovellettavien erityismenettelyjen järjestämisen avulla, ja kun nämä toiminnot on kokonaisuudessaan katsottava hallituksen toimiksi ja kun näitä toimintoja harjoitetaan järjestäytyneesti koko jäsenvaltion alueella.\n30 Tästä seuraa, että Irlanti on jättänyt noudattamatta sille perustamissopimuksen nojalla kuuluvia jäsenyysvelvoitteita järjestäessään kampanjan irlantilaisten tuotteiden myynnin ja ostamisen edistämiseksi alueellaan.\n31 Yhteisöjen tuomioistuimen työjärjestyksen 69 artiklan 2 kohdan mukaisesti asianosainen, joka häviää asian, velvoitetaan korvaamaan oikeudenkäyntikulut. Koska vastaaja on hävinnyt asian, se velvoitetaan korvaamaan oikeudenkäyntikulut.\n1) Irlanti on jättänyt noudattamatta sille perustamissopimuksen nojalla kuuluvia jäsenyysvelvoitteita järjestäessään kampanjan irlantilaisten tuotteiden myynnin ja ostamisen edistämiseksi alueellaan.


LEHTI GROUP - Ylöjärven Uutiset\n23.1.2020 Ville Mäkinen Uutiset\nYlöjärven Menotiellä toimivan Tampereen Konepajat Oy:n tytäryhtiö Lehti Group Oy on siirtynyt kaivosteollisuusyritys Mincon Nordic Oy:n omistukseen. Lehti Group Oy on ollut osa Tampereen Konepajat -konsernia ja toimittanut koneistettuja komponentteja sekä 3D-mitannut asiakkaiden ja itse valmistamiaan kappaleita. Nyt tämä palvelu siirtyy irlantilaisen pörssiyhtiön Mincon Nordic Oy:n lempääläläiseen tytäryritykseen. Maanporauksessa käytettäviä rengasteriä valmistavan Lehti Groupin 58…


KVTES 2020-2021 - Kuntatyöntekijät - Onko 30 minuutin lepotauko pakko pitää?\nOnko 30 minuutin lepotauko pakko pitää?\nKysymyksen lähetti Niinpä\taihealueelle Työaika\t5 vuotta sitten\nJos työaikasi on sellainen että 30 min lepotaukoa (ruokailutaukoa) ei lasketa työaikaan ja sen aikana saa vapaasti poistua työpaikalta, niin et kai sinä tee sen aikana ilmaista työtä. Käy vaikka haukkaamassa raitista ilmaa, jos ruoka ei maita. KVTES kieltää ko. lepotauon sijoittamisen työpäivän alkuun tai loppuun.\nTiedän kyllä miten tauon voin käyttää mutta kysymykseni on että kun se tauko yleistyöajan keskellä on niin onko se pakko pitää??? eli voinko itse valita ilman 30 minuutin taukoa tehtävän päivän???\nKVTES määrää (III luku 27 §), että työnantajan on annettava sinulle vähintään puolen tunnin pituinen lepotauko, jos työpäiväsi on pitempi kuin 6 tuntia, etkä tee sellaista työtä, että et voi poistua työn äärestä. Tauko on annettava keskelle työpäivää, mutta toivottavasti saat itse päättää sen ajankohdan tiettyjen kellonaikojen välissä. Et voi itse päättää, että lepotaukoa ei ole ollenkaan, jos työpäivän pituus on yli 6 h. Luottamusmiehesi tuntee olosuhteet ja osaa kertoa tarkemmin.


Hormonihoito ja rintasyövän riski\n« Vähättelyä ja paisuttelua hormonihoitokeskustelussa\nVaihdevuosioireista, hormoneista ja terveydestä »\nTuhannet suomalaiset naiset eivät halua tai uskalla käyttää hormonikorvaushoitoa, koska hormonikorvaushoito lisää rintasyövän riskiä. Moni päättää näin, vaikka kärsii vaikeista vaihdevuosioireista. Usein työterveyslääkärit, omalääkärit ja gynekologitkin suosittelevat hankalastikin oireileville naisille hormonihoidosta pidättäytymistä tai oireiden kannalta selvästi liian pieniä annoksia samasta syystä. Miten paljon hormonikorvaushoito siis lisää rintasyövän riskiä?\nOn paljon tutkimustietoa siitä, että estrogeeni ei lisää rintasyövän riskiä. On myös tutkimuksia, joiden mukaan pelkän estrogeenin käyttö päinvastoin vähentää rintasyövän riskiä. Estrogeeni lisää kohtusyövän riskiä ja naiset, joilla on kohtu, tarvitsevat keltarauhashormonia vähentämään kohtusyövän riskiä. Varsinaisesti hormonihoidossa rintasyövän riskiä lisää keltarauhashormoni.\nJos tuhat naista päättää elää ilman hormonikorvaushoitoa 50 ja 60 ikävuosien välisen ajan, tutkimusten mukaan heistä 26 sairastuu rintasyöpään. Jos tuhat naista käyttää hormonikorvaushoitoa ikävuosien 50 ja 60 välisen kymmenen vuotta, heistä 34 sairastuu rintasyöpään. Hormonihoitoa käyttävien tuhannen naisen joukossa löytyy siis kymmenen vuoden kuluessa 8 ”ylimääräistä” rintasyöpää.\nYlipaino ja alkoholin käyttö lisäävät rintasyöpäriskiä enemmän kuin hormonihoito. Jos hormonihoidosta pidättäytyvät naiset ovat ylipainoisia (painoindeksi 35 tai yli), heidän riskinsä 10 vuoden kuluessa on muihin hormonihoitoa käyttämättömiin kaksinkertainen – tuhannen naisen joukossa rintasyöpään sairastuukin noin 50 naista. Jos hormonihoitoa käyttämättömät naiset käyttävät alkoholia säännöllisesti noin 2 annosta päivittäin, lisääntyy rintasyövän riski muihin hormonihoitoa käyttämättömiin naisiin verraten noin puolitoista- tai kaksinkertaiseksi. Tuhannesta alkoholia käyttävästä naisesta 40-50 sairastuu rintasyöpään kymmenen vuoden kuluessa.\nMyös liikunnan vähyys, paljon ”tyhjiä” hiilihydraatteja sisältävä ruokavalio, tupakointi ja jotkut ammatit (esim. lentoemännän) lisäävät rintasyövän riskiä.\nToisaalta hormonikorvaushoidosta on hyvin merkittäviä terveydellisiä hyötyjä – ajoissa aloitettu hoito vähentää ainakin sepelvaltimotaudin, sydäninfarktin, 2-tyypin diabeteksen, verenpaineen ja kolesterolin nousemisen, luun haurastumisen, dementian ja paksusuolisyövän riskiä. Elämän laatua selvästi haittaavien oireiden hoitamatta jättäminen rintasyövän pelon takia on mielestäni huono valinta naisen elämän kokonaisuuden kannalta.\n« Edellinen: Vähättelyä ja paisuttelua hormonihoitokeskustelussa\nSeuraava: Vaihdevuosioireista, hormoneista ja terveydestä »


Kirjasähkökäyrä: Harper Lee: Kaikki taivaan linnut\nOlen odottanut Harper Leen Kaikki taivaan linnut teosta siitä asti, kun tiesin kirjan olevan olemassa. Kirjailijan esikoisteos Kuin surmaisi satakielen (1960) palkittiin aikoinaan Pulizer-palkinnolla, mutta sitten se jäi Harper Leen ainokaiseksi kirjaksi, kunnes tämän teoksen käsikirjoitus löytyi ihmeellisesti jostakin. Kaikki taivaan linnut kertoi aikuiseksi kasvaneen Jean Louise Finchin jokakesäisestä lomasta kotikaupunkiinsa Maycombiin 50-luvun Alabamaan. Jean Louise, tuttavallisesti Scout, oli ensimmäisessä kirjassa pieni ihmettelevä rasavilli tyttö. Luonteenpiirteet eivät olleet hävinneet aikuistuneesta Scoutista, vaan mukaan oli tullut aikuismaista päättäväisyyttä, jopa härkäpäisyyttä, mutta villit temput olivat yhä hallinnassa.\n"Jean Louise, mitä ihmettä sinä ja Henry Clinton oikein meinaatte - uimalla keskellä yötä alasti joessa? Koko Maycomb puhuu siitä tänään."\nJean Louise painoi pään polviinsa ja yritti herätä. "Kuka kertoi?"\n"Mary Webster soitti heti aamunkoitteessa. Sanoi, että teidät oli nähty ilkialasti joessa viime yönä kello yksi!"\nJean Louise oli pienestä asti ollut kaupungin puheenaihe, sillä hän keksi veljensä kanssa kaikenlaisia tempauksia. Kirjan sivuilla Jean Louise muistelee lapsuuttaan ja nuoruuttaan sekä ihmisiä, joita liittyi hänen tuttavapiiriinsä ja perheeseen. Eräs lapsuudenystävä Dill, tuli joka kesä isotätinsä luokse asumaan vastapäätä Jean Louisen lapsuudenkotia. Dill alias Truman Capote oli oikeassa elämässä Harper Leen lapsuudenystävä ja jokakesäinen leikkikaveri. Lukiessani näiden kolmen veijarin, Scoutin ja veljensä Jemin sekä Dillin leikeistä, nauroin kippurassa, sillä Harper Leellä oli kyky kirjoittaa hauskasti ja erittäin elävästi. Kirjan sivuilla minulla tipahtelivat kyyneleetkin, kirja on siis tunteiden tulkki.\n"Sinulla pitäisi olla sen verran älliä, ettet leikkaa ruohoa paljain jaloin. Fink Sewelliltä meni tuolla pelillä kolme varvasta tohjoksi, ja Atticus tappoi takapihalta metrin pitkän käärmeen vasta viime syksynä. Jestas, millaista käytöstä - moni voisi luulla ettei sinulla ole tolkun päivää!"\nJean Louise virnisti tahtomattaan.\nJean Louisen täti oli oikea matroona ja yritti pitää veljentyttönsä kurissa ja herran nuhteessa. Alabamaisen pikkukaupungin käytössäännöt olivat tädillä hallussa, juorut myös. Täti oli vanhoillinen, mutta hellämielinen ja hoiti Atticuksen taloutta raudanlujalla otteella. Mustathan oli vapautettu ja pyysivät kovaa palkkaa työstään, joten taloustyöt kannatti tehdä itse. Aikaisemmin joka perheessä oli mustat kotiapulaiset tekemässä kotityöt. Kun ei ollut varaa maksaa palkkaa mustille kotiapulaisille, he muuttuivat roskaväeksi valkoisten silmissä. Kathryn Stockettin Piiat teos antaa hyvän kuvauksen mustien kotiapulaisten kohtelusta 60-luvun Missisippissä.\nKirjan loppupuoli on vakavahenkisempää pohdiskelua mustien oikeuksista. Jean Louise oli kasvatettu tasa-arvoiseksi mustien kanssa, mutta nyt hän tuli näkemään kotikaupungissaan nousseen mustien ja valkoisten tasa-arvotaistelun epäsuhdan. Etelävaltiot eivät olleet vielä valmiita luopumaan valkoisten herruudesta. Isänsä Atticuksen mielipiteet olivat aina olleet Jean Louiselle tärkeitä, mutta hän tuli huomaamaan, että poliittisesti hän ja isä olivat eri puolilla pöytää. Kaikki taivaan linnut oli erittäin valveutunut ja sen voi jopa liittää tämän päivän Euroopassa käytäviin maahanmuuttajakeskusteluihin ihmisarvoista ja perustuslaista sekä moraalisista pohdinnoista oikeudenmukaisuudesta. Kirjassa käytiin vauhdikasta dialogia puolesta ja vastaan. Mieleenkiintoinen 50-luvun kirja ajalta, jolloin poliittinen kuohunta oli jo alkanut, suosittelen. ****\nLähettänyt Mai Laakso klo 17.50\nJokke 6. elokuuta 2015 klo 19.17\nOlen lukenut kirjan ja postaan siitä sitten joskus.\nMinusta tätä voi verrata Euroopan keskusteluun, mutta minä olen verrannut tätä ja aiempaan teosta nimeenomaan tilanteeseen USA:ssa nyt, nyt tarkoittaa siis tiedotusvälineiden raportoimasta tilanteesta.\nTasa-arvon ideaaliin ei varmasti koskaan päästä, mutta sitä pitää minusta tavoitella.\nMai Laakso 6. elokuuta 2015 klo 21.55\nTämä on jälleen kirja, jonka haluaisin hyllyyni ja lukea joskus uudelleen, aika nopsasti, sillä siinä oli tätä yhteiskunnallista pohdintaa niin paljon, josta olen kiinnostunut.\nPoliittinen kuohunta oli päällä jo tuolloin, mutta eiihän se siitä ole rauhoittunut, huolimatta siitä, että kansakunnalla on musta presidentti. Kauheuksia kuulee mustien oikeuksista ja mm. vankiloissa on suurin osa mustia. Kiinnostuksella odotan postaustasi ja ajatuksiasi nykyamerikan tilasta.\nYhdysvalloista tulee todella vähän tietoa suomalaisessa mediassa, joten täytyy turvautua ulkomaisiin uutispalveluihin. Suomi on sellainen lintukoto ja siksi uutisointi pitäisi uusia kokonaan.\nKaisa Reetta 6. elokuuta 2015 klo 21.50\nIhanasti kirjoitat tässä Scoutin lapsuusmuistoista ja hänen suhteestaan muun muassa tuohon ah niin sovinnaiseen tätiinsä...\nPidin tästä kirjasta todella paljon. Luen tämän varmasti uudellenkin, yhdessä Kuin surmaisi satakielen -teoksen kera.\nMai Laakso 6. elokuuta 2015 klo 23.39\nNäistä kirjoista voisi ottaa minkä näkökulman tahansa, sillä kirja sisälsi aika paljon eri teemoja. Rotukeskustelut oli yksi vallitseva molemmissa kirjoissa, mustien oikeudet. Historiallinen näkökulma ja toisaalta perhearvot ja -suhteet. Tietysti myös rakkaus ja ystävyys.\nMinäkin pidin näistä kirjoista, mutta ensimmäinen Kuin surmaisi satakielen oli parempi. Kaikki taivaan linnut oli alussa jopa ylihumoristinen, mutta onneksi siitä löytyi tämä vakavampikin puoli kuten ensimmäisessä kirjassa.\nReader, why did I marry him? 7. elokuuta 2015 klo 8.59\nKiinnostava esittely. Olen nyt jostakin käsittänyt (voisitko valaista, olenko väärässä), että tässä teoksessa Atticus on rasisti. Jos näin on, tämä tulee olemaan minulle kova pala, ehkä en edes voi lukea.\nMai Laakso 7. elokuuta 2015 klo 12.15\nEn kyllä valaise, vaan saat itse lukea. Uskon, että pidät kirjasta. Scout on päähenkilö ja Atticus sivuhenkilö.\nMutta näissä kummassakin kirjassa esiintyy rasismia, joka on tuolle ajalle tyypillistä.\nOlihan suomalaisetkin natsien ystäviä sota-aikana. Moni nainen lähti natsin matkaan ja jäi sille tielleen tai teki lapsia ja nyt sitten elävät sulassa sovussa muiden keskellä. Hyvän ja pahan vertailu on aina hyväksi. Ihmiset tekevät virheitä, jokainen.\nReader, why did I marry him? 7. elokuuta 2015 klo 12.22\nMutta mutta mutta kun Atticus on mulle melkein Martin Luther Kingin kirjallinen vastine. En vaan kestäisi pettyä häneen, kun alkaa jo olla plakkarissa melkoinen määrä ihan henk.koht. osaksi tullutta rasismia.\nMai Laakso 7. elokuuta 2015 klo 17.34\nSen verran voin kertoa, että Scout pettyi isäänsä ja esitti aikamoista draamagueenia, mutta leppyi aika oudolla tavalla, erään toisen henkilön avulla, mutta jota itse en hyväksy. Sitten juotiin jälleen viskiä ja silleen...päätä itse tuon aikakauden rasismin varjossa oliko Atticus rasisti vai ei.\nHenk.koht.rasismi kuulostaa pahalta. Yleensä ihmisten kiusaaminen ja varsinkin kaikenlainen henkinen ja fyysinen väkivalta on paha juttu.\nVaikka Yhdysvalloissa on musta presidentti, silti siellä on todella paha rasismiongelma.\nUlla 7. elokuuta 2015 klo 21.07\nOlin ajatellut jättää tämän väliin, mutta tuo Dill herätti mielenkiintoni.Ehkä sittenkin on luettava jossain vaiheessa. En nyt vain haluaisi tuota aihetta heti perään. Mutta tuo Capote...\nMai Laakso 8. elokuuta 2015 klo 17.10\nDill on hyvä tyyppi ja hänet tavattiin jo ensimmäisessä kirjassa. Luinpa jostakin, että Capote auttoi ensimmäisen kirjan kanssa Harper Leetä, ehkäpä hän on auttanut myös tämän toisen kirjan kanssa...\nVoi olla liian rankkaa lukea lyhyen ajan sisällä rotusyrjinnästä, mutta luet sitten kun pystyt.\nbleue 7. elokuuta 2015 klo 23.24\nHmm, lähden lukemaan tätä lähes suuremmalla mielenkiinnolla kuin klassikkoesikoistaan. Kirja tuli tänään minulle. Mielenkiintoistahan tietenkin on, että tietyllä tapaa keskustelemme vielä tänäkin aikana samoista aiheista ja kenties mietimme Scoutin lailla mitä minkin ajatuksen takana on... No paremmin sitten kun olen lukenut kirjan!\nMai Laakso 8. elokuuta 2015 klo 17.04\nKun sain klassikkoesikoisen käsiini, tiesin, että se on erittäin hyvä kirja, ja lukeminen oli todella helppoa. Tämä uusi jännitti, koska ensimmäinen oli todella hieno kirja. Kirjat ovat aika lailla erilaisia. Scout on aikuinen ja kirjan näkökulma on aikuisen näkökulma. Edellisessä maailmaa katseltiin lapsen silmin.\nTeknologia kulkee ihmisen edellä, sillä tietynlaista taantumista näen ihmisten ajatuksissa ja käytösmalleissa, niin Suomessa, Euroopan maissa, itäisessä naapurimaassa, Yhdysvalloissa, arabimaissa ym.\nsamat aiheet ovat tapetilla nykyisin, mutta aika ikävällä tavalla.\nKaisa Reetta 9. elokuuta 2015 klo 16.40\nMai, sait minulta kesähaasteen, täällä : '\nMai Laakso 9. elokuuta 2015 klo 16.58\nKiitos Kaisa Reetta :) Käyn kurkkaamassa mitä olet keksinyt kesähaasteeseen :)


Pikkuinen puutarhani: Omenankukkia, kirsikankukkia, vaahteroita & pronssinsävyä\nKesäinen lämpö on hellinyt puutarhaa. Hipsuttelin kuvaamassa kesämekossa. Koko päivä ulkona. Makamik -koristeomppu aloitti kukintansa. Aina ekana.\nNiin kauniit nuo pronssiset lehdet ja kirsikanpunaiset kukat pergolassa\nKasvihuone on tyhjennetty ja saamassa haaveilemani singelilattian (nurkkaan on istutettu muratti joitakin vuosia sitten). Keräsin ulkoa kaiken turhan pois ja viedään kuorma sorttiasemalle. Minimalismiprojekti etenee hitaasti.\nTummuus on kaunista kasveissa. Royalty on dramaattisen ihana.\nPunapeikonpähkinä on aina tosi tumma. Kivikossa kukkii leimut.\nOh miten rakastankaan tuomipihlajien kukintaa...tässä Sirotuomipihlaja Ballerinan ensikukinta\nKorkeaksi kasvanut tuomipihlaja-aidanne\nTähtimagnolian muutos. Suloinen pikkuinen. Pensas on kymmenvuotias nyt. Ei kuki ankarien talvien jälkeen. Nyt leudon talven jäljiltä luonnollisesti kukoistaa. En suojaa mitään kasvejani.\nVoi tätäkin söpöliiniä, prunus Kiku-Shirade-Sakura, riippakoristekirsikka.\nTuoksuherneet ovat olleet ulkona ainakin kuukauden päivät ja kestäneet hyvin pakkasyöt. Kylvin niille seuraksi laatikkoon taivaansinistä Sinisievikkiä.\nSuloisia villlitulppaaneja avautuu vielä: Little beauty\nIhana kaunotar, joka kukkii näinkin myöhään: tulipa humilis Samantha. Aiemmin täksi kutsumani villitulppaani onkin sitten joku muu. Olipa onni, ettei fasaani ollut syönyt näitä. Pakko laittaa pari kuvaa viehättävästä pikkutulppaanista, on herkullinen jo nuppuvaiheessa..\nKivimuurin luona halusin kokeilla tahititunnelmaa ja minusta siitä tuli kiva...punaiset tulppaanit Couleur Cardinal, keltaiset Tulipa Sylvestris ja alla pieniä Samantha -tulppaaneja. Ja Kuolanpioni. Puutarhuroinnissa kuitenkin hauskinta on erilaiset kokeilut!\nNiin jännittävä tulppaani, joista fasaanin pullealta masulta säästyi yksi kappale! Tulipa Peptalk. Auringossa erilainen kuin varjossa...\nMalus Tammisaari kukkii, ihanaa. Taivuttelen sitä kaaripenkin katoksi\nHopan nuput ja puussa kiipeilevä clematis country rose, ihanat nuput silläkin\nNe vaahterat. Lehteen puhkeaminen on häkellyttävän kaunis prosessi. Punavaahtera siirtyi viime syksynä betonimuurin päälle.\nAcer japonicum atropurpureum\nPäärynä aloittaa kukintaansa\nSuklaakirsikka ja Prunus Avium kukkivat\nParaatipenkin keskikaarre on huippuvihreä (suurin osa varmaan jotain rikkaruohoa heh)\nOi pylväshaavan vastapuhjenneet pronssilehdet & kuisti\nHämyvuokkoja tupsahtelee sinne tänne kukkapenkkeihin, mikä leviämistahti\nPuiden siimeksessä kerrottuja valkovuokkoja, levinneet nekin aivan hurjasti\nJa ihana Anemone tripetala! Vitivalkoinen iso vuokko, jolla kolmilehdet.\nOH ja voih tätä vihreyttä\nMeidän uusi viherkasvi. Ollaan lapsen kanssa alettu harrastamaan miniatyyrikasveja 😍\nLähettänyt Samettihortensia klo 12.14\nSaila 24. toukokuuta 2020 klo 12.49\nOih ja voih todella! Valo ja vihreys on ihan ihmeellistä, nyt elämme tässä hetkessä! Miten usein epätoivoisena talvella tätä ajatteleekaan.\nKaunista kukintaa, onneksi fasaaninketale jätti sentään jonkun kappaleen noita herkkutulppaaneja!\nSamettihortensia 31. toukokuuta 2020 klo 8.44\nKiitos Saila ♥ Apua, EI saa mainita talvea nyt hih. Fasaanin huuto kuului nytkin ulkoa kun kirjoittelen tätä, murr. Mietiskelen jo kukkasipuleja, miten ne saa suojattua siltä hirviöltä..\nvaalean vihreää 24. toukokuuta 2020 klo 15.11\nOnpa häkellyttävät kesäistä näissä kuvissa. Ihanaa vihreyttä ja kasvirunsautta. Ja vihreän lisäksi keväisen värikkäitä lehtiä. Ihanaa aikaa tämä.\nSamettihortensia 31. toukokuuta 2020 klo 8.45\nKiitos vaalean vihreää ♥ Kiitos paljon, niin ihanaa aikaa meillä...\nPäivi - Kottikärryn kääntöpiiri 24. toukokuuta 2020 klo 20.38\nIhana valo ja vihreys - ja sinulla löytyy jo kukkivia puita! Tämä oli niin piristävää lukea ja huokailla kuvia.\nKiitos Päivi ♥ Kiitoa paljon sinulle!\nKatja 24. toukokuuta 2020 klo 22.49\nOlen ihastuksesta sanaton.\nMaatuska / Selätön puutarhuri 25. toukokuuta 2020 klo 9.39\nSinistä taivasta vasten kukkia, aah! Ihan vähän olen kateellinen kun siellä on jo noin kesäistä. Minulla ehkä tällä viikolla avautuu ensimmäiset tulppaanit :)\nTuo kerrottu vaalpunainen kirsikka on supersöötti.\nSamettihortensia 31. toukokuuta 2020 klo 8.48\nKiitos Maatuska ♥ Voi älä ole kade, teillä on ihan sama justiinsa. Nautitaan tästä...\npioni 27. toukokuuta 2020 klo 9.31\nVihreys tulee oikeastaan yhdessä yössä, meillä koivut puhkesivat lehteen eilen! Ja tänään kun sataa ja huomenna taas paisaa aurinko, lisää vihreää on luvassa:)\nKiitos Pioni ♥ Mukavia vihreitä päiviä sinne!\nNila 28. toukokuuta 2020 klo 10.19\nMiten paljon kaunista kukintaa sinulla. Yhteen ihastuin todella nimittäin riippakoriste kirsikkaan. Sopisi myös meidän mökille. Mistäköhän olet sen ostanut?\nSamettihortensia 31. toukokuuta 2020 klo 8.49\nKiitos Nila ♥ Riippakirsikka on Puutarhanikkareilta (Taimia Oy), heillä myymälät Espoossa ja Helsingissä. Hanki ihmeessä oma :)


1h, avok,kph,ranskal.parveke , Selkäsuonkatu 40 A 10, Keskusta, Hämeenlinna - Kiinteistömaailma\n1h, avok,kph,ranskal.parveke , 29,5 m², Keskusta, Hämeenlinna\n29,5 m², KT, 1h, avok, kph, ranskal.parveke Velaton hinta: 117 500,00 €\nMyyntihinta: 35 250,00 €\nSelkäsuonkatu 40 A 10, 13100 Hämeenlinna\nAutopaikat sijaitsevat erillisellä paikoitukseen varatulla alueella. Autopaikat myydään erillisinä osakkena - hinta 2.990,-/autopaikka.\nSelkäsuonkatu 40 A 10,\n82 250,00 €


Euroopan vammaisten teemavuosi 2003\nTeemavuoden päätavoitteena on edistää vammaisten täysipainoiseen integrointiin tähtäävää poliittista ohjelmaa, joka määriteltiin vuonna 2001 Euroopan komission tiedonannossa "Esteetön Eurooppa vammaisille".\nNeuvoston päätös 2001/903/EY, tehty 3 päivänä joulukuuta 2001, Euroopan vammaisten teemavuodesta 2003.\nTavoitteet ja suunnitellut toimet\n1. Euroopan vammaisten teemavuoden tavoitteet ovat seuraavat:\nlisätä tietoisuutta vammaisten oikeuksista ja syrjinnän torjumisesta Euroopan unionin perusoikeuskirjan määräysten mukaisesti,\nedistää pohdiskelua ja keskustelua toimenpiteistä, joita tarvitaan vammaisten yhtäläisten mahdollisuuksien edistämiseksi Euroopassa,\nedistää kokemusten vaihtoa hyvistä toimintatavoista ja tehokkaista strategioista, joita on kehitetty paikallisesti, valtakunnallisesti ja EU:n tasolla,\nvahvistaa yhteistyötä kaikkien osapuolten välillä, joita ovat esimerkiksi kaikentasoiset hallitukset, yksityissektori, yhdistykset, työmarkkinaosapuolet, tutkijat, vapaaehtoisryhmät sekä vammaiset ja heidän perheensä,\nparantaa vammaisuudesta annettavaa tietoa ja edistää myönteistä kuvaa vammaisista,\nlisätä tietoa vammaisuuden ilmenemismuotojen moninaisuudesta ja vammaisten kokemasta monenlaisesta syrjinnästä,\nkiinnittää erityistä huomiota tietoisuuden lisäämiseen vammaisten lasten ja nuorten oikeudesta yhdenvertaisuuteen koulutuksessa.\nTavoitteiden saavuttamiseksi toteutetaan erityisesti seuraavia toimia:\njärjestetään kokouksia ja tapahtumia, teemavuoden avaus- ja päätöskonferenssit mukaan luettuina,\nkäynnistetään tiedotus- ja valistuskampanjoita,\nharjoitetaan yhteistyötä tiedotusvälineiden kanssa,\ntoteutetaan tutkimuksia ja laaditaan selvityksiä,\njärjestetään tiedotustapahtumia, joissa levitetään erityisesti hyviä toimintatapoja,\nmyönnetään kansainvälisille, kansallisille, alueellisille tai paikallisille aloitteille taloudellista tukea Euroopan vammaisten teemavuoden tavoitteiden edistämiseksi.\nKyseiset toimet esitetään yksityiskohtaisesti ehdotuksen liitteessä.\nRahoitus, talousarvio ja organisaatio\nEuroopan vammaisten teemavuodelle on varattu 12 miljoonaa euroa vuosiksi 2002 (valmistelutoimet) ja 2003.\nKuten ehdotuksen liitteessä täsmennetään, Euroopan tason toimille voidaan tapahtumalle varatun talousarvion turvin myöntää 80 prosentin rahoitus, kun taas kansallisten toimien rahoitusosuus on 50 prosenttia. Komissio myöntää kullekin jäsenvaltiolle kokonaistukea jaettavaksi edelleen kansallisille koordinointielimille, jotka vastaavat toimenpiteiden tukemisesta paikallisella, alueellisella ja kansallisella tasolla. Tukihakemusten tekemisestä ja osarahoituksesta on erilliset määräykset.\n5. Komissio hallinnoi kyseisen teemavuoden yhteydessä toteutettavia toimia apunaan jäsenvaltioiden edustajista koostuva neuvoa-antava komitea. Lisäksi komissio järjestää vammaisyhteisön ja vammaisia edustavien kansalaisjärjestöjen kanssa mielipiteiden vaihtoa eri tapahtumien järjestämisestä.\nKomission on määrä esittää parlamentille viimeistään 31. joulukuuta 2004 arviointikertomus, jonka perusteella voidaan arvioida Euroopan teemavuoden todelliset vaikutukset sekä se, miten siitä voidaan ottaa opiksi tulevaisuutta ajatellen.\nEYVL L 335, 19.2.2001\nKomission tiedonanto, 13 päivänä lokakuuta 2005, Euroopan vammaisten teemavuoden 2003 täytäntöönpanosta, tuloksista ja yleisestä arvioinnista [KOM(2005) 486 - ei julkaistu EUVL:ssä]\nKeskeiset toimet EU:n tasolla\nJärjestettiin tiedotus- ja edistämiskampanja, jonka iskulauseena oli "Hyppää kyytiin!" Euroopan vammaisten teemavuoden osallistuvan luonteen korostamiseksi.\nKampanjabussi kävi vuoden 2003 aikana 181 kaupungissa ja osallistui 211 tapahtumaan.\nTeemavuodelle laadittiin logo ja perustettiin interaktiivinen ja helppokäyttöinen Internet-sivusto.\nKäynnistettiin tiedotuskampanjoita koskevia ehdotuspyyntöjä. Tiedotuskampanjoilla pyrittiin tukemaan pääkampanjaa ja herättämään tiettyjen erityisväestöryhmien kiinnostus tai käynnistämään kansainvälisiä hankkeita.\nYrityksille suunnattiin erityiskampanja, jolla pyrittiin saamaan suuryhtiöt mukaan Euroopan vammaisten teemavuoteen.\nEuroopan vammaisten teemavuosi on ollut keskeisenä tekijänä Euroopan monissa laajamittaisissa tapahtumissa ja konferensseissa: eurooppalainen liikkuvuuden teemaviikko, tietoyhteiskunnan palvelujen saatavuutta käsittelevä konferenssi, konferenssi vammaispolitiikan alueellisesta ulottuvuudesta jne.\nKeskeiset toimet kansallisella tasolla\nOsallistujamaat perustivat kansallisen koordinaatioelimen, jossa oli oltava vammaisten edustajia.\nKyseiset kansalliset elimet saivat tukea erityisesti Euroopan vammaisten teemavuoteen osallistumista varten perustetuilta paikallisilta ja alueellisilta ryhmiltä.\nTarkoitusta varten perustettiin kansallisesti erityisiä web-sivustoja.\nKampanja-avustajat kantoivat täyden vastuun kampanjabussista ja sen reitityksestä kulloinkin kyseessä olevan maan alueella.\nEuroopan vammaisten teemavuoden kampanjan keskeiset tulokset\nSyyskuussa 2003 toteutetun haastattelututkimuksen mukaan kolmannes Euroopan unionin väestöstä tiesi teemavuodesta ja sen tarkoitusperistä.\nKampanjabussin kiertue osoittautui keskeiseksi tekijäksi, joka korosti kampanjan eurooppalaista luonnetta, herätti suurta huomiota tiedotusvälineissä ja onnistui koskettamaan lukuisia pikkukaupunkeja.\nTapahtuman käsittely tiedotusvälineissä oli laajaa ja web-sivustoon tutustuminen runsasta (500 000 käyntiä vuonna 2003).\nMyös yritysten osallistumisohjelmaa voidaan pitää onnistuneena.\nOlennaisena saavutuksena ja yhtenä kampanjan onnistumisen perustekijöistä voidaan pitää kansallisella tasolla hajautetun lähestymistavan omaksumista, mihin liittyi teemavuoden kansallisten painopisteiden kehittäminen ja vammaisten osallistumisen varmistamiseen tähtäävä toiminta koko kampanjan ajan. Komission yhdessä osallistujamaiden kanssa omaksumalla rahoituksen hajauttamisella oli kampanjassa erityisen merkittävä kannustava vaikutus.\nNeuvoston päätöslauselma, annettu 6 päivänä toukokuuta 2003, vammaisten mahdollisuuksista päästä kulttuurilaitoksiin ja -tiloihin ja nauttia kulttuuritoiminnasta [EUVL C 134, 7.6.2003]\nNeuvosto kehottaa jäsenvaltioita ja komissiota toimivaltuuksiensa mukaisesti toteuttamaan uusia konkreettisia toimenpiteitä, joilla parannetaan vammaisten mahdollisuuksia päästä kulttuurilaitoksiin ja -tiloihin, nauttia kulttuuritoiminnasta ja käyttää viestintävälineitä.\nNeuvoston päätöslauselma, annettu 5 päivänä toukokuuta 2003, vammaisten oppilaiden ja opiskelijoiden yhtäläisistä mahdollisuuksista koulutukseen [EUVL C 134, 7.6.2003]\nNeuvosto kehottaa jäsenvaltioita ja komissiota toimivaltuuksiensa mukaisesti toteuttamaan uusia konkreettisia toimenpiteitä, joilla pyritään varmistamaan vammaisille parempi mahdollisuus hakeutua koulutukseen elinikäistä oppimista silmällä pitäen.\nNeuvoston päätöslauselma, annettu 6 päivänä helmikuuta 2003, "eAccessibility" - vammaisten tietoyhteiskuntaan osallistumisen helpottamisesta [EUVL C 39, 18.2.2003]\nNeuvosto kehottaa jäsenvaltioita ja komissiota hyödyntämään tietoyhteiskunnan tarjoamia mahdollisuuksia vammaisten hyväksi ja erityisesti poistamaan tekniset, oikeudelliset ja muut esteet, jotka haittaavat heidän täysipainoista osallistumistaan tietoyhteiskuntaan.\nViimeisin päivitys 31.01.2006


Vähän erilainen museoreissu: Käväise Marskin, Kekkosen tai Aallon kotona - Nyt.fi - Helsingin Sanomat\nMene Marski-museoon (vas.), Reitziin tai vaikka Alvar Aallon kotitaloon. (KUVA: Valtteri Väkevä)\nEsittelyssä joukko helsinkiläiskoteja, jotka ovat nykyisin kaikille avoimia museoita – sekä kotimuseo, joka on nimestään huolimatta aivan muuta\nJulkaistu: 8.7.2015 11:47\nEsittelyssä joukko helsinkiläiskoteja, jotka ovat nykyisin kaikille avoimia museoita – sekä kotimuseo, joka on nimestään huolimatta aivan muuta Taiteilija Pasi Rauhalan kotimuseo lienee Suomen erikoisimpia lajityypissään.